title: Somalian kuiva vuoristometsä

text: Somalian kuiva vuoristometsäalue on yksi Maailman luonnonsäätiön nimeämistä ekologisista suojelukohteista. Se sijaitsee Afrikan sarven pohjoisosassa. Siihen kuuluu korkeita vuoristoalueita lähellä merta. Alueen kasvisto on ainutlaatuinen. Oman kasvilajiston lisäksi alueelta löytyy myös Välimeren alueen kasveja, joita ei löydy muualta Itä-Afrikassa. Tällä luonnonmaantieteellisellä alueella sijaitsee Somalian korkeimmat vuoret ja korkein sademäärä. Johtuen alueen vaikeapääsyisyydestä ja eristyneestä sijainnista luonto on säilynyt monin paikoin lähes koskemattomana.


title: Somalian kuiva vuoristometsä

text: Nykyään aluetta uhkaa metsän polttaminen puuhiileksi ja myynti sahatavaraksi sekä öljyn ja mineraalien etsintä. Väestön ja metsästyksen lisääntyessä suurempien nisäkkäiden määrät ovat pienentyneet. Alueen vaikeapääsyisyys ja kiistanalainen sijainti Somalimaan ja Puntmaan autonomisen alueen välissä on tehnyt alueesta somalialaisten merirosvojen turvapaikan .


title: Somalian kuiva vuoristometsä

text: Tämä luonnonmaantieteellinen alue käsittää Afrikan Sarven kärjen ulottuen Puntin autonomiselta alueelta Somalian rannikolta Somalimaahan. Surudin vuoristossa Somalian korkein vuori Shimbiris nousee 2450 metrin korkeuteen. Alue jatkuu Punaisenmeren rannikkotasanteelta noin 300 kilometriä etelään ja lännessä kohti Intian valtamerta. Laajat vuoristoalueet nousevat yli 1 500 metrin korkeuteen. Ilmasto on kuuma ja kuiva. Kausittaiset lämpötila vaihtelut ovat huomattavia. Keskimääräinen lämpötila vaihtelee 21 °C:n ja 30 °C:n välillä alangolla sekä 9 °C:n ja 21 °C:n välillä vuoristossa. Keskimääräinen sademäärä on alavilla alueilla alle 200 millimetriä vuodessa. Lähellä Maydhiä sademäärä on Somalian korkein, yli 700 mm vuodessa.


title: Somalian kuiva vuoristometsä

text: Pääasiassa vuoristoalueitten kallioperä koostuu kalkkikivestä ja kipsistä, jota peittää ohut saviperäinen maa, joka kerää vain vähän kosteutta sadeaikojen ulkopuolella. Monet lajit kasvavat vain tällä alueella, kuten "Reseda sessilifolia" -kasvi.


title: Somalian kuiva vuoristometsä

text: Kasvillisuus tällä luonnonmaantieteellisellä alueella vaihtelee johtuen korkeuseroista, sateiden määrästä ja maaperästä. Rannikon puoli-autiomaa elinympäristössä löytyy hyvin vähän muuta kuin ruohovartista kasvillisuutta. Ylemmillä alueilla sisämaassa puuvartinen kasvillisuus yleistyy. Kasvillisuutta hallitsee akasiat, "Commiphora"-, ja "Boswellia"-suvun kasvit. Jyrkillä rinteillä kasvaa ikivihreitä lajeja, kuten "Dracaena schizantha", "Cadia purpea", "Buxus hildebrandtii", ja "Pistacia aethiopica", kun taas katajametsää kasvaa korkeammalla vuoristossa.


title: Somalian kuiva vuoristometsä

text: Erityisesti Cal Madowissa ja sen ympäristössä on rikkaampi eläimistö kuin muualla Somaliassa. Siellä esiintyy harvinaisimmat ja alkuperäisimmät lajit. Kuten paikallisia peippo-, kyyhkys-, ja varpuslajeja. Nisäkkäistä mainittakoon paikalliset antilooppi- ja gasellilajit.


title: J-Tull Dot Com

text: J-Tull Dot Com on Jethro Tullin studioalbumi vuodelta 1999. Se jatkaa edellisen albumin viitoittamaa tietä yhdistelemällä folk rockia ja maailmanmusiikkia. Albumin nimi promotoi yhtyeen silloista uutta internet-sivustoa. Albumi on basisti Jonathan Noycen ensimmäinen Tullin riveissä.


title: Quimper

text: Quimper () on kunta Finistèren departementissa Bretagnen hallintoalueella Ranskassa. Kunnassa oli 63 238 asukasta vuoden 1999 väestönlaskennassa. Quimperin pinta-ala on 84 neliökilometriä.


title: All Hope Is Gone

text: All Hope Is Gone on yhdysvaltalaisen metalliyhtyeen Slipknotin neljäs studioalbumi. Levy julkaistiin Yhdysvalloissa 20. elokuuta 2008. Sitä alettiin nauhoittaa helmikuun alussa 2008 Sound Farm -studiolla Iowassa. Albumin ensimmäinen single "All Hope Is Gone" julkaistiin digitaalisesti yhtyeen kotisivulla 23. kesäkuuta 2008. Albumin toinen single "Psychosocial" julkaistiin 7. heinäkuuta 2008, ja se soi ensimmäisestä singlestä poiketen radiolevityksessä. "Psychosocialin" musiikkivideo julkaistiin 18. heinäkuuta 2008. Kolmas single "Dead Memories" ja sen musiikkivideo julkaistiin marraskuussa 2008. Myös levyn kappaleeseen "Sulfur" on julkaistu musiikkivideo.


title: All Hope Is Gone

text: Ennen nauhoitusten aloittamista yhtye asetti tavoitteekseen luoda siihen astisen tuotantonsa raskaimman albumin. Slipknot siirtyi enemmän kohti death metalia albumillaan. Tämä on havaittavissa muun muassa kitaroiden ja rumpujen äänimaailmasta, blast beat -rummutuksesta sekä kappaleiden sovituksellisista ratkaisuista. Death metal -vaikutteet kuuluvat erityisesti "All Hope Is Gone" -nimikkoraidalla. Death metalin pioneeriyhtye Morbid Angelin David Vincent totesi Choosing Death -kirjan haastattelussa Slipknotin olevan mielestään death metalia.


title: All Hope Is Gone

text: Albumista on julkaistu myös erikoisversio, joka sisältää albumin lisäksi kolme bonusraitaa ja bonus-DVD:n albumin teosta.


title: All Hope Is Gone

text: Albumi nousi Yhdysvalloissa Billboard 200 -listan piikkipaikalle. Suomessa se debytoi niin ikään virallisen albumilistan ensimmäisellä sijalla.


title: Ergué-Gabéric

text: Ergué-Gabéric on kunta Finistèren departementissa Bretagnen hallintoalueella Ranskassa. Kunnassa oli 6 925 asukasta vuoden 1999 väestönlaskennassa. Ergué-Gabéricin pinta-ala on 40 neliökilometriä.


title: Ergué-Gabéric

text: Ergué-Gabéric on osa Quimperin kaupunkiseutua ("Communauté d'agglomération Quimper Communauté").


title: Gouesnou

text: Gouesnou on kunta Finistèren departementissa Bretagnen hallintoalueella Ranskassa. Kunnassa oli 6 042 asukasta vuoden 1999 väestönlaskennassa. Gouesnoun pinta-ala on 12 neliökilometriä.


title: Gouesnou

text: Gouesnou on osa Brestin kaupunkiseutua ("Communauté urbaine de Brest").


title: Guilers

text: Guilers on kunta Finistèren departementissa Bretagnen hallintoalueella Ranskassa. Kunnassa oli 6 956 asukasta vuoden 1999 väestönlaskennassa. Guilersin pinta-ala on 19 neliökilometriä.


title: Guilers

text: Guilers on osa Brestin kaupunkiseutua ("Communauté urbaine de Brest").


title: Guipavas

text: Guipavas on kunta Finistèren departementissa Bretagnen hallintoalueella Ranskassa. Kunnassa oli 12 584 asukasta vuoden 1999 väestönlaskennassa. Guipavasin pinta-ala on 44 neliökilometriä.


title: Guipavas

text: Guipavas on osa Brestin kaupunkiseutua ("Communauté urbaine de Brest").


title: Mark Waters

text: Mark Stephen Waters (s. 30. kesäkuuta 1964 Cleveland, Ohio) on yhdysvaltalainen elokuvaohjaaja. Hän on tullut ehkä parhaiten tutuksi elokuvista "Jospa se vain olisi totta", "Perjantai on pahin" ja "Mean Girls".


title: Mark Waters

text: Mark Waters on ollut naimisissa näyttelijä Tina Spybeyn kanssa vuodesta 2000 lähtien. Watersin veli Daniel Waters on käsikirjoittaja.


title: Plougastel-Daoulas

text: Plougastel-Daoulas on kunta Finistèren departementissa Bretagnen hallintoalueella Ranskassa. Kunnassa oli 12 248 asukasta vuoden 1999 väestönlaskennassa. Plougastel-Daoulasin pinta-ala on 47 neliökilometriä.


title: Plougastel-Daoulas

text: Plougastel-Daoulas on osa Brestin kaupunkiseutua ("Communauté urbaine de Brest").


title: Plouzané

text: Plouzané on kunta Finistèren departementissa Bretagnen hallintoalueella Ranskassa. Kunnassa oli 12 045 asukasta vuoden 1999 väestönlaskennassa. Plouzanén pinta-ala on 33 neliökilometriä.


title: Plouzané

text: Plouzané on osa Brestin kaupunkiseutua ("Communauté urbaine de Brest").


title: Toni Vahela

text: Toni Vahela (s. 12. joulukuuta 1984) on suomalainen beach volleyn pelaaja sekä lentopalloilija. Hän on voittanut urallaan muun muassa kolme kertaa Suomen mestaruuden beach volleyssa vuosina 2006, 2009 ja 2011 sekä edustanut yhdessä Timo Haaviston kanssa Suomea muun muassa beach volleyn maailmankiertueella. Vahela voitti lentopallon Suomen mestaruuden VaLePan riveissä kaudella 2011-12 pelaten kakkospassarin roolissa.


title: Toni Vahela

text: Vahela aloitti beach volleyn miesten pro-tourilla ensimmäisen kerran kesällä 2003, jolloin hänen parinaan pelasi Veli-Pekka Kutila. Kesän jälkeen pari vaihtui huippulentopalloilija Timo Haavistoon. Vahela voitti parinsa kanssa yhden Pro-Tourin osakilpailun muun muassa. Kesällä 2005 pari jatkoi yhdessä ja saavutti useita turnausvoittoja Pro-Tourilla, ja päätti kautensa finaaliturnauksessa neljännelle sijalle. Yhteistyö jatkui myös kesällä 2006 jolloin pari oli noussut Pro-Tourin suosikkelihin. Kauden päätteeksi Vahela voitti SM-kultaa Helsingissä pelatussa lopputurnauksessa yhdessä Timo Haaviston kanssa. Kaudella 2007 Vahela osallistui kerran Haaviston kanssa beach volleyn maailmankiertueen turnaukseen, ja kausi huipentui SM-finaaleihin jossa joukkue jäi neljänneksi.


title: Toni Vahela

text: SM-kultaa Vahela / Haavisto ovat voittaneet 2006, 2009, 2011 2013 ja 2015. SM-hopeaa on tullut vuosina 2008, 2010 ja 2012.


title: Toni Vahela

text: Lentopallossa Vahela on edustanut SM-liigassa pelaavaa Vammalan Lentopallo. 1-sarjassa hän on edustanut Lahden Kimmoa. Hän voitti SM-hopeaa kaudella 2010–2011 ja SM-kultaa kaudella 2011-2012 VaLePan riveissä. Pelirooliltaan hän on lentopallossa passari. Kaudella 2012-13 Vahela pelaa Hurrikaani Loimaassa.


title: Toni Vahela

text: Vahela toimi hetken Vammalan ammattikoulun liikunnanopettajana keväällä 2011 ja syksyllä 2011 Sylvään koululla liikunnanopettajan sijaisena.


title: Le Relecq-Kerhuon

text: Le Relecq-Kerhuon on kunta Finistèren departementissa Bretagnen hallintoalueella Ranskassa. Kunnassa oli 10 866 asukasta vuoden 1999 väestönlaskennassa. Le Relecq-Kerhuonin pinta-ala on kuusi neliökilometriä.


title: Le Relecq-Kerhuon

text: Le Relecq-Kerhuon on osa Brestin kaupunkiseutua ("Communauté urbaine de Brest").


title: Mikun

text:
Mikun ( ja ) on kaupunki (vuodesta 1959) Komin tasavallan lounaisosassa Ust-Vymin piirissä Venäjällä.
Kaupunki sijaitsee Kotlasin ja Vorkutan välisen rautatien varrella, ja sieltä haarautuvat radat Syktyvkariin ja Koslaniin. Matkaa Syktyvkariin on rautateitse 96 kilometriä.


title: Mikun

text: Vuonna 2010 kaupungissa asui 10 732 henkeä. Talous perustuu rautatiehen sekä öljy- ja kaasujohdon huoltoon.


title: Verohylky

text: Verohylky () oli Ruotsi-Suomessa perintötila, jonka omistaja ei ollut kolmeen vuoteen maksanut verojaan. Omistaja menetti tällöin sukuoikeutensa tilaan ja tila joutui valtion haltuun. Kruunun verorästejä kannettaessa ei voitu ulosmitata kruununtilaa, mutta tilallinen menetti asukasoikeutensa tilaan. Asukasoikeus siirtyi sellaiselle henkilölle, joka kykeni verorästit suorittamaan. Yhdistys- ja vakuuskirjan yhteydessä annettiin 21. helmikuuta 1789 määräys, ettei perintötilaa enää voitu pitää verohylkynä maksamattomien verojen vuoksi, ja näin käsite verohylky siirtyi historiaan.


title: Daniel Waters

text: Daniel Waters (s. 30. marraskuuta 1962 Cleveland, Ohio) on yhdysvaltalainen elokuvaohjaaja ja -käsikirjoittaja. Waters on ollut käsikirjoittamassa muun muassa elokuvia "Heathers" (1989), "Ford Fairlane" (1990), "Hudson Hawk – varkaista parhain" (1991) ja "Batman – paluu" (1992).


title: Daniel Waters

text: Watersin nuorempi veli Mark Waters on myös elokuvaohjaaja.


title: Willemien Aardenburg

text: Willemien Aardenburg (s. 30. elokuuta 1966 Laren) on alankomaalainen entinen maahockeypelaaja ja olympiamitalisti. Hän oli mukana Alankomaiden pronssia voittaneessa joukkueessa Soulin olympialaisissa 1988.


title: Willemien Aardenburg

text: Aardenburg pelasi urallaan vain kolme maaottelua, eikä tehnyt niissä yhtäkään maalia.


title: Morlaix

text: Morlaix on kunta Finistèren departementissa Bretagnen hallintoalueella Ranskassa. Kunnassa oli 15 990 asukasta vuoden 1999 väestönlaskennassa. Morlaixin pinta-ala on 25 neliökilometriä.


title: Plouigneau

text: Plouigneau on kunta Finistèren departementissa Bretagnen hallintoalueella Ranskassa. Kunnassa oli 4 138 asukasta vuoden 1999 väestönlaskennassa. Plouigneauin pinta-ala on 63 neliökilometriä.


title: Plouigneau

text: Plouigneau on osa Morlaixin kaupunkiseutua ("Communauté d'agglomération du Pays de Morlaix").


title: Plourin-lès-Morlaix

text: Plourin-lès-Morlaix on kunta Finistèren departementissa Bretagnen hallintoalueella Ranskassa. Kunnassa oli 4 250 asukasta vuoden 1999 väestönlaskennassa. Plourin-lès-Morlaixin pinta-ala on 41 neliökilometriä.


title: Plourin-lès-Morlaix

text: Plourin-lès-Morlaix on osa Morlaixin kaupunkiseutua ("Communauté d'agglomération du Pays de Morlaix").


title: Saint-Martin-des-Champs (Finistère)

text: Saint-Martin-des-Champs on kunta Finistèren departementissa Bretagnen hallintoalueella Ranskassa. Kunnassa oli 4 709 asukasta vuoden 1999 väestönlaskennassa. Saint-Martin-des-Champsin pinta-ala on 16 neliökilometriä.


title: Saint-Martin-des-Champs (Finistère)

text: Saint-Martin-des-Champs on osa Morlaixin kaupunkiseutua ("Communauté d'agglomération du Pays de Morlaix").


title: Puolanvinttikoira

text: Puolanvinttikoira ("Chart Polski") on Puolasta kotoisin oleva koirarotu. Se kuuluu FCI:n roturyhmään 10.


title: Puolanvinttikoira

text: Puolanvinttikoira on voimakas ja lihaksikas koirarotu, mutta ei kuitenkaan raskas rakenteeltaan. Rotu on muita lyhytkarvaisia vinttikoiria voimakkaampi ja ääriviivoiltaan karkeampi. Runko on tiivis ja muutenkin hyvin vahva - lihaksisto on selvästi näkyvillä. Pää on pitkä ja kuiva. Silmien tulisi olla mantelinmuotoiset ja hieman asennoltaan vinot - väriltään tummat. Tärkeää on, että rodun ilme olisi eloisa ja terävä. Kaula on pitkä ja lihaksikas. Turkki on tiivis ja lyhyt, lukuun ottamatta kaulaharjaa ja hännän sekä housujen hapsuja. Karva on kimmoisaa ja melko karheaa. Talvella runsaasti ulkona aikaa viettävälle koiralle voi kehittyä melko runsaasti aluskarvaa. Kaikki värit ovat puolanvinttikoiralla sallittuja.


title: Puolanvinttikoira

text:
Puolanvinttikoira on hyvin itsevarma ja rohkea koira. Se on myös omanarvontuntoinen ja suhteellisen pidättyväinen vieraita kohtaan. Yksilöstä riippuen puolanvinttikoiralla voi olla hyvin voimakas vartiointivietti joka ilmenee yleensä selkeämmin omakotitalossa kuin kerrostalossa. Omalle laumalleen se on lempeä, hyväntahtoinen ja lojaali.
Tottelevaisuutta puolalaiselle voi opettaa vain tiettyyn rajaan asti, sillä useimmiten koiran odottaa ymmärtävänsä syyn miksi jotain kannattaa tehdä, se ei suorita tehtäviä vain miellyttääkseen omistajaa. Sopivalla motivoinnilla koiran saa kyllä oppimaan mitä tahansa ja kerran oppimansa tavan puolanvinttikoira yleensä muistaa lopun ikäänsä.
Vapaasti juokseminen on sille hyvin tärkeää, kuten vinttikoirille yleensäkin. Kun puolanvinttikoira pääsee metsästämään, se on väsymätön ja todella nopea. Sen palautuminen on hämmästyttävän nopeaa. Rodun metsästysvietti on suhteellisen voimakas.


title: Puolanvinttikoira

text: Puolanvinttikoiran tapa leikkiä on varsin ärhäkkä. Leikki sisältää vauhdikasta juoksemista ja leikkikumppanin jahtaamista ja varsin usein jahti päättyy "saaliin kaatoon" jossa leikkikumppania riepotellaan kuin saaliseläintä. Polskit kestävät keskenään tämän reuhuamisen varsin hyvin, mutta muun rotuisten koirien kanssa saattaa tulla yhteenottoja toisen luullessa olevansa uhattuna vaikka puolalainen vain leikkii. Tästä syystä aikuisilla puolanvinttikoirilla käytetään usein kuonokoppaa koirapuistoissa vieraillessa. Kuonokopallinen koira ei siis todennäköisesti ole aggressiivinen, omistaja on vain ennakoinut koiran olevan tyypillisen raisusti käyttäytyvä.


title: Puolanvinttikoira

text:
Puolanvinttikoira on rotuna terve, eikä koirilla juuri ole perinnöllisiä sairauksia. Syvästä rintakehästään huolimatta puolanvinttikoirat eivät ole alttiita mahalaukun kiertymälle.
Jalostukseen käytettäville koirille suositellaan tehtäväksi virallinen silmätarkastus sekä sydäntutkimus (EKG JA ULTRA). Lisäksi kaikille suositellaan DNA-näytteen luovuttamista Lohen ryhmälle Biomedicumin projektiin "Harvinaiset rodut".


title: Puolanvinttikoira

text: Puolanvinttikoira polveutuu todennäköisesti muinaisesta aasialaisesta salukista. Kuitenkin sen lopullinen ulkomuoto on kehittynyt Puolan maaperällä tavattujen vinttikoiratyyppien lukuisten risteytysten tuloksena. Vanhimmat dokumentit Puolan alueella eläneistä vinttikoirista ovat peräisin Gallius Anonymuksen Kronikoista 1100-luvulta, missä vinttikoirat mainitaan koiratyyppinä, jota kasvatettiin kuninkaallisessa hovissa. Ei voida kuitenkaan olla varmoja siitä, että nämä koirat olisivat olleet puolanvinttikoiria (Chart polski). 1800-luvulla rotua käytettiin monenlaisen riistan, esimerkiksi jäniksen, ketun ja hirven, jopa suden metsästykseen. 1800-luvun loppupuolella Puolalaisen aatelin köyhtymisen myötä vinttikoirien määrä väheni. Samanaikaisesti vinttikoirametsästys rajoitettiin ainoastaan suurille metsästysalueille ja vinttikoiran pidolle asetettiin korkea vero. 1800-luvun lopussa koiria tuskin enää tavattiin. Ne onnistuivat kuitenkin säilymään maan itäosissa ja Ukrainassa, missä niitä kasvatettiin nimellä "hortaja borzaja" tai "polskaja borzaja". Puolan eteläisessä osassa puolalaista vinttikoiraa käytettiin metsästykseen aina toisen maailmansodan puhkeamiseen asti.


title: Puolanvinttikoira

text: Vuonna 1971 Maciej Mroczkowskin onnistui saada tieto puolalaisista vinttikoirista, jotka elivät Neuvostoliiton puolella Rostovin alueella. Koirat oli siirretty lokakuun vallankumouksen jälkeen suurilta yksityisiltä maatiloilta kollektiivitiloille, missä niitä metsästysominaisuuksiensa ansiosta kasvatettiin puhdasrotuisina. V. 1972 Maciej Mroczkowski julkaisi suositussa Przekrój-viikkolehdessä artikkelin, jossa kertoi nykyisin Ukrainassa elävistä puolalaisista vinttikoirista, joita venäläiset metsästäjät käyttävät jäniksenmetsästykseen. Venäläisten koiraharrastajien mukaan koirien lukumäärästä annettiin arvio, joka vaihteli muutamasta tusinasta muutamaan sataan yksilöä. Siihen aikaan Neuvostoliitossa oli valmisteilla metsästyslaki, joka voimaan astuessan kieltäisi vinttikoiralla metsästyksen ja näin ollen tietäisi vinttikoirien hävittämistä. Maciej Mroczkowskin artikkeli sisälsi Przekrójn lukijoille suunnatun vetoomuksen avun annosta rodun uudelleen luomiseksi omassa maassamme. Onneksi koiran hinta olisi suhteellisen alhainen - yksi eläin voitaisiin ostaa 30 - 40 ruplalla. 50 lukijaa vastasi, heidän joukossaan varsovalainen Stanislaw Czerniakowski, jonka onnistui hankkia ja tuoda Puolaan kaksi narttua Tajgan ja Strielkan sekä uroksen Elbrusin. Tajgasta ja Elbrusista tuli ensimmäisen Puolassa syntyneen pentueen vanhemmat,


title: Puolanvinttikoira

text: Hanna Lipinska ja Malgorzata Szmurlo laativat rotumääritelmäluonnoksen, joka perustui rotuun liittyvään kirjallisuuteen ja kuvamateriaaliin. Kun puolanvinttikoiran rotukirja avattiin v. 1981 siihen kirjattiin 30 koiraa. Sama määrä koiria osallistui ensimmäiseen puolanvinttikoirien kansalliseen erikoisnäyttelyyn Poznanissa v. 1981, jossa esitettiin kolme sukupolvea koiria. Vuotta myöhemmin rotukirjassa oli jo 60 koiraa. Rotu sai FCI:n esihyväksymisen järjestön Helsingin yleiskokouksessa v. 1989. Puolanvinttikoiran rotumääritelmä hyväksyttiin FCI:n numerolla 333.


title: Puolanvinttikoira

text: Ensimmäinen rodun edustaja Bohun Celerrimus saapui Suomeen vuonna 1991 Sirpa Järvisen matkassa ja ensimmäiset pentueet Suomessa syntyivät Magbeth's (1994)- ja Quatrain's (1995)-kenneleissä. Vuoden 2014 loppuun mennessä Suomessa on syntynyt 14 pentuetta. Vuoden 2015 alussa Suomessa oli elossa alle 40 yksilöä.


title: Puolanvinttikoira

text: Nykypäivänä rotu on lähinnä seura- ja harrastuskoirana. Rodun suhteellisen voimakas vartiointivietti tekee siitä oivallisen kodin vartijan ja koiran kanssa voi harrastaa hyvinkin monipuolisesti näyttelyistä juoksuharrastuksiin (maasto- ja ratajuoksu), joista varsinkin ensiksimainitusta Suomalaiset koirat ovat menestyneet EM-tasolla tuoden kahteen otteeseen kultamitalin suomeen (2008 ja 2012). Puolalainen soveltuu myös agilityyn, sienikoiraksi, pelastuskoiratoimintaan ja jopa tokoiluun. Muissa kuin rotutyypillisissä juoksutoiminnoissa vaaditaan toki ohjaajalta suurempaa paneutumista motivointiin kuin varsinaisten palveluskoirarotujen kanssa.


title: Puolanvinttikoira

text: Vaikka puolanvinttikoira vaatii mahdollisuutta päästä juoksemaan vapaana, viihtyy se kotioloissa loikoilemassa sohvalla tai omalla pedillään. Tästä syystä puolanvinttikoira soveltuu myös kerrostaloasumiseen. Vartiointiviettikin mukautuu ympäristön mukaan, eli kaupunkiin sopeutunut koira ei reagoi kaikkiin rapusta tai naapuristosta kuuluviin ääniin. Omakotitalossa koira puolestaan helposti ulottaa reviirinsä näkö tai kuuloetäisyydelle omasta pihapiiristä ilmoittaen näin ollen myös naapuruston vieraista haukkumalla. Vartiointivietissä on myös suuria yksilökohtaisia eroja.


title: Puolanvinttikoira

text: Suomen puolanvinttikoirat ry on vuonna 2012 perustettu pieni, mutta varsin aktiivinen rotuyhdistys. Puolanvinttikoiraharrastajat ovat kokoontuneet säännöllisesti vuosittain Polskipäivään vuodesta 1999 lähtien. Rodun harvalukuisuudesta johtuen yhteydenpito harrastajien välillä on varsin tiivistä ja uudet harrastajat ja rodusta kiinnostuneet toivotetaan lämpimästi tervetulleiksi tutustumaan rotuun. Rotuyhdistyksen nettisivuilla http://suomenpuolanvinttikoiratry.blogspot.fi ilmoitetaan tapaamisista ja yhdistyksen Facebooksivu toimii ilmoitustauluna kertoen myös missä näyttelyissä tai maastokisoissa koiria on mahdollista päästä näkemään.


title: Zu Chongzhi

text: Zǔ Chōngzhī (perint. , yks. , Wade-Giles: Tsu Ch'ung-chih; 429–500) tai Wenyuan (文遠) oli kiinalainen matemaatikko, insinööri ja tähtitieteilijä, joka laski piin likiarvoksi formula_1. Hänen laskemansa likiarvo pitää paikkansa aina kahdeksanteen desimaaliin saakka. Arvon hän määritti 12 288-sivuisen monikulmion avulla. Hän ratkaisi useita muita ongelmia "Zhui Shu" -teoksessaan, muun muassa määritti pallon tilavuudelle kaavan.


title: Zu Chongzhi

text: Zǔ Chōngzhīn suku oli kotoisin nykyisestä Bǎodìngin kaupungista, Kiinan koillisosasta. Hän itse syntyi vuonna 429 nykyisessä Nanjingin kaupungissa. Zǔn isoisoisä oli itäisen Jin-dynastian virkailija. Dynastian heikettyä tilalle tuli Liu-Song-dynastia, jonka palveluksessa palvelivat Zǔ Chōngzhīn isoisä ja isä. Zǔn suvussa oli runsaasti tähtitiedettä osaavia, joiden tiedot siirtyivät sukupolvelta toiselle. Tieto siirtyi varhaisessa vaiheessa myös Zǔlle, josta tulikin varsin etevä matemaatikko ja tähtitieteilijä. Uuden keisarin kuulessa pojasta, hän kutsui hänet hoviinsa opiskelemaan lisää. Vuonna 462 hän jätti keisarille muistionsa, jossa hän kritisoi käytössä ollutta He Chengtianin suunnittelemaa Yuanjia-kalenteria. Tilalle hän ehdotti mallia, jossa vuoteen mahtuisi tarkempi määrä lunaatio-vaiheita ja ottaisi huomioon myös päiväntasausten prekessioliikkeen huomioon. Daming-kalenterina tunnettu kalenteri otettiin käyttöön Zǔ Chōngzhīn kuoleman jälkeen vuonna 510 poikansa Zu Gengzhin ansiosta.


title: Zu Chongzhi

text: Lǐ Chúnfèng kutsui Zǔta kaikkien aikojen parhaimmaksi matemaatikoksi. Hänen mukaansa Zǔ teki ympyrän kehän pituuden ja halkaisijan suhteelle kaksi approksimaatiota: formula_2. Lisäksi hän määritti välin, jolta piin arvo löytyy: 3,1415926 < π < 3,1415927. Jälkimmäinen approksimaatio pysyi usean vuosisadan ajan keikkein tarkimpana likiarvona. Se on myös tarkin murtolukuapproksimaatio piille, missä nimittäjä on alle 16 600. Murtolukua kutsutaan joskus Zun suhteeksi.


title: Zu Chongzhi

text: Matematiikan ohella Zǔ tutki materelogiaa ja musiikin teoriaa.


title: Kyōshirō to Towa no Sora

text: Kyōshirō to Towa no Sora (京四郎と永遠の空, ) on japanilainen neliosainen manga ja sen pohjalta tehty animesarja. Sarjan on tehnyt Kaishaku eli Hitoshi Ota ja Terumasa Shichinohe. Anime sisältää kaksitoista jaksoa. Sarja tekee viittauksia moniin Kaishakun aikaisemmista teoksista, kuten Kannazuki no Miko, Magical Nyan Nyan Taruto, UFO Ultramaiden Valkyrie, ja erityisesti Steel Angel Kurumi.


title: Frederik Willems

text: Frederik Willems (s. 8. syyskuuta 1979 Eeklo) on belgialainen maantiepyöräilijä, joka kilpaili ammattilaisena 2002–2014. Willemsin uran suurimmat saavutukset ovat Étoile de Bessèges -etappikilpailun voitto vuonna 2006 ja De Pannen kolmen päivän ajon voitto 2009.


title: Joulupukin juhannusyö

text: Joulupukin juhannusyö (eli "M.A. Nummisen ja hänen ystäviensä joululauluja") on lähinnä humoristisia joululauluja sisältävä M. A. Nummisen studioalbumi. Se julkaistiin vuonna 1971. Levyllä esiintyy laulajina Nummisen lisäksi Chrisse Schwindt, Rauli Badding Somerjoki, Sinikka Sokka, Sakari Lehtinen, Jani Uhlenius ja Markku Into, orkesterina Viisi Vierasta Miestä. Albumin tunnetuimmat kappaleet ovat ""Joulupukki puree ja lyö"" sekä ""Joulupukin juhannusyö"".


title: Joulupukin juhannusyö

text: Albumin CD-versio (LRCD 43) ilmestyi Siboney-levymerkillä vuonna 1997.


title: Joulupukin juhannusyö

text: Hannu Taanila kirjoitti "Joulupukin juhannusyön" LP-julkaisun saatesanoihin: ""Kaikki jouluun liittyvä aikuisten keksimä ja hellimä lapsenomaisuus pannaan tässä levyssä pilkaksi. Mutta Numminen ei pilkkaa paatoksella vaan iloisella rahvaanomaisella menolla"."


title: Joulupukin juhannusyö

text: Sovitukset: Jani Uhlenius, paitsi 3 ja 12: Antero Jakoila ja 8: Anna Järvenpää.


title: Daniele Righi

text: Daniele Righi (s. 28. maaliskuuta 1976 Colle di Val d'Elsa) on italialainen maantiepyöräilijä. Hän edusti koko ammattilaisuransa, vuodet 2003–2012 Lampre-tallia. Hän ajoi useaan kertaan Ranskan, Italian ja Espanjan ympäriajon, mutta ei saavuttanut ammattilaisurallaan yhtään voittoa.


title: Barbezieux-Saint-Hilaire

text: Barbezieux-Saint-Hilaire on kunta Charenten departementissa Poitou-Charentes'n hallintoalueella Ranskassa. Kunnassa oli 4 819 asukasta vuoden 1999 väestönlaskennassa. Barbezieux-Saint-Hilairen pinta-ala on 27 neliökilometriä.


title: Bourg-Charente

text: Bourg-Charente on kunta Charenten departementissa Poitou-Charentes'n hallintoalueella Ranskassa. Kunnassa oli 753 asukasta vuoden 1999 väestönlaskennassa. Bourg-Charenten pinta-ala on 12 neliökilometriä.


title: Champniers (Charente)

text: Champniers on kunta Charenten departementissa Poitou-Charentes'n hallintoalueella Ranskassa. Kunnassa oli 4 604 asukasta vuoden 1999 väestönlaskennassa. Champniersin pinta-ala on 45 neliökilometriä.


title: Chassenon

text: Chassenon on kunta Charenten departementissa Poitou-Charentes'n hallintoalueella Ranskassa. Kunnassa oli 903 asukasta vuoden 1999 väestönlaskennassa. Chassenonin pinta-ala on 23 neliökilometriä.


title: Cherves-Richemont

text: Cherves-Richemont on kunta Charenten departementissa Poitou-Charentes'n hallintoalueella Ranskassa. Kunnassa oli 2 447 asukasta vuoden 1999 väestönlaskennassa. Cherves-Richemontin pinta-ala on 38 neliökilometriä.


title: Confolens

text: Confolens on kunta keskisessä Ranskassa Charenten departementissa Akvitania-Limousin-Poitou-Charentesin alueella.


title: Confolens

text: 1. tammikuuta 2016 naapurikunta Saint-Germain-de-Confolens liitettiin Confolensin kuntaan.


title: Cressac-Saint-Genis

text: Cressac-Saint-Genis on kunta Charenten departementissa Poitou-Charentes'n hallintoalueella Ranskassa. Kunnassa oli 125 asukasta vuoden 1999 väestönlaskennassa. Cressac-Saint-Genisin pinta-ala on yhdeksän neliökilometriä.


title: Constance Binney

text: Constance Binney (28. kesäkuuta 1896 – 15. marraskuuta 1989) oli yhdysvaltalainen näyttelijä ja tanssija. Hän esiintyi sekä teatterissa että elokuvissa; hänellä on ansioistaan tähti Hollywood Walk of Famella.


title: Constance Binney

text: Binneyn sisko oli näyttelijä Faire Binney.


title: Genté

text: Genté on kunta Charenten departementissa Poitou-Charentes'n hallintoalueella Ranskassa. Kunnassa oli 830 asukasta vuoden 1999 väestönlaskennassa. Gentén pinta-ala on 12 neliökilometriä.


title: Jarnac

text: Jarnac on kunta Charenten departementissa Poitou-Charentes'n hallintoalueella Ranskassa. Kunnassa oli 4 659 asukasta vuoden 1999 väestönlaskennassa. Jarnacin pinta-ala on 12 neliökilometriä.


title: Javrezac

text: Javrezac on kunta Charenten departementissa Poitou-Charentes'n hallintoalueella Ranskassa. Kunnassa oli 688 asukasta vuoden 1999 väestönlaskennassa. Javrezacin pinta-ala on neljä neliökilometriä.


title: Faire Binney

text: Faire Binney (20. elokuuta 1898 – 28. elokuuta 1957) oli yhdysvaltalainen näyttelijä. Hän oli tunnetumman Constance Binneyn sisko, mutta ansioitunut esiintyjä itsekin. Hänellä oli useita elokuvarooleja 1910-luvun lopussa sekä 1920-luvun alussa, ja hän sai pieniä osia vielä 1950-luvun vuosina.


title: Mesnac

text: Mesnac on kunta Charenten departementissa Poitou-Charentes'n hallintoalueella Ranskassa. Kunnassa oli 332 asukasta vuoden 1999 väestönlaskennassa. Mesnacin pinta-ala on seitsemän neliökilometriä.


title: Tasapeliveikkaus

text: Tasapeliveikkaus oli Veikkauksen peli, jonka ideana oli löytää tasapeliin päättyvät jalkapallo-ottelut. Talvella pelattiin englantilaisia kohteita ja kesällä suomalaisia. Tasapeliveikkaus lanseerattiin vuonna 1969 ja lopetettiin kannattamattomaksi käyneenä vuonna 1982.


title: Tasapeliveikkaus

text: Tasapeliveikkauksen kupongilla oli 40 ottelua, joista veikkaajan tuli poimia kahdeksan ottelua, joiden hän uskoi päättyvän tasan. Oikein arvatusta tasapelistä sai kolme pistettä. Alkuperäisessä pisteytyksessä vierasvoittoon päättyneestä ottelusta sai kaksi pistettä ja kotivoittoon päättyneestä 1,5 pistettä. Tasapeliveikkauksen loppuaikoina pistelaskua muutettiin niin, että vierasvoitto antoi yhden pisteen ja kotivoitosta ei saanut lainkaan pisteitä. Peruutettujen otteluiden kohdalla käytettiin arvottua tulosta.


title: Tasapeliveikkaus

text: Voittoluokkia tasapeliveikkauksessa oli kolme.


title: La Rochefoucauld (Charente)

text: La Rochefoucauld on kunta Charenten departementissa Poitou-Charentes'n hallintoalueella Ranskassa. Kunnassa oli 3 228 asukasta vuoden 1999 väestönlaskennassa. La Rochefoucauld’n pinta-ala on seitsemän neliökilometriä.


title: Saint-Même-les-Carrières

text: Saint-Même-les-Carrières on kunta Charenten departementissa Poitou-Charentes'n hallintoalueella Ranskassa. Kunnassa oli 1 052 asukasta vuoden 1999 väestönlaskennassa. Saint-Même-les-Carrièresin pinta-ala on 15 neliökilometriä.


title: Naistenmiehet

text: Naistenmiehet on Warner Bros. International Televisionin tuottama miesten Sinkkuelämäksi tituleerattu yhdysvaltalainen draamasarja. Sarja kertoo neljän newyorkilaiskaveruksen, James Walkerin, Brody Johnsin, Karl Mixworthyn ja Duncan Collinsworthin elämästä. Kaikki neljä ovat menestyviä liikemiehiä, mutta rakkauselämässä heillä on ongelmia.Suomessa sarjaa esittää MTV3-kanava. Sarja tulee sunnuntai-iltaisin puoli yhdentoista jälkeen. Sarjaa esitetään Suomessa 29.6-7.9.2008.


title: Kobona

text: Kobona () on kylä Leningradin alueen Kirovskin piirin Suhojen kunnassa Venäjällä. Se sijaitsee Kobonajoen suussa Laatokan rannalla lähellä Laatokan kanavaa.


title: Kobona

text: Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Perinteinen elinkeino oli kalastus. 1700-luvulla vanhan Laatokan kanavan rakentamisen jälkeen asukkaat harjoittivat myös kaupankäyntiä. Toisen maailmansodan aikana Kobonasta alkoi piiritetyn Leningradin ulkomaailmaan yhdistänyt "Elämän tie". Siellä sijaitsi evakuointikeskus ja satama, jonne oli vedetty rautatielinja.


title: Kobona

text: Kobonassa on toimiva Nikolaos Ihmeidentekijän kirkko. Elämän tielle ja runoilija Aleksandr Prokofjeville omistettu museo tuhoutui huhtikuussa 2010 sattuneessa tulipalossa. Seutu on suosittu virkistyskalastuskohde.


title: Vanni Fucci

text: Vanni Fucci oli italialainen kirkkovaras ja Danten jumalaisessa näytelmässä esiintyvä henkilöhahmo. Hän ryösti Pistoian kirkon aarteen vuonna 1293. Hän esiintyy Danten helvetissä varkaiden joukossa, sekä Dan Simmonsin novellissa "Vanni Fucci elää, voi hyvin ja asuu helvetissä".


title: Gianni Schicchi (henkilö)

text: Gianni Schicci oli italialainen testamentin väärentäjä ja Danten helvetin henkilöhahmo. Dante ja Vergilius tapasivat hänet helvetin kahdeksannessa piirissä väärentäjien joukossa, raivotaudin vaivaamana. Hän oli väärentänyt Buoso Donatin testamentin tekeytymällä jo kuolleeksi Donatiksi ja sanellut itselleen edullisen testamentin. Puccini sävelsi aiheesta oopperan "Gianni Schicchi".


title: Adamo da Brescia

text: Adamo da Brescia tai "Mestari Adam" (k. 1281) oli italialainen pahamaineinen rahanväärentäjä. Hän oli kotoisin Brescian kaupungista. Hän väärensi Johannes Kastajan kuvilla varustettuja rahoja useita vuosikymmeniä, kunnes jäi kiinni ja poltettiin roviolla vuonna 1281. Hän esiintyy Danten helvetissä kahdeksannen piirin alimmassa osastossa väärentäjien joukossa vesipöhön vaivaamana.


title: Ganelon

text: Ganelon tai Ganellone oli Rolandin laulussa esiintyvä kristitty kreivi, joka kavalsi saraseeneille Rolandin ja hänen joukkonsa. Kaarle Suuri mestautti hänet petturina. Ganelon on myös Danten helvetissä.


title: Sinon

text: Sinon () oli Troijan sotaan osaa ottanut kreikkalainen. Kun kreikkalaiset olivat saaneet puuhevosen valmiiksi ja teeskennelleet poistuvansa, Sinon jättäytyi jälkeen ja antautui troijalaisille. Hänen kerrottiin viekkailla puheillaan saaneen troijalaiset viemään itsensä ja puuhevosen kaupunkiin. Hän esiintyy myös Danten helvetissä väärentäjien joukossa.


title: Bocca degli Abati

text: Bocca degli Abati oli italialainen maanpetturi, joka petti Montapertin taistelussa 1260 oman joukkonsa guelfit katkomalla näiden lipunkantajalta kädet. Hän on myös Danten helvetin henkilöhahmo, ja esiintyy yhdeksännen piirin toisessa osastossa maanpetturien joukossa. Dante astuu vahingossa hänen päälleen hänen maatessaan jäätyneenä Kokytos-virtaan.


title: Brunetto Latini

text: Brunetto Latini (s. noin 1210, Firenze – k. 1294) (latinaksi "Burnectus Latinus", italiaksi myös "Burnecto Latino") oli italialainen kirjailija, filosofi ja Dante Alighierin opettaja.


title: Brunetto Latini

text: Latini osallistui guelfien vallankumoukseen vuonna 1250. Hän toimi firenzeläisten lähettiläänä Alfons X:n hovissa ja oli jonkin aikaa karkotettuna Ranskaan. Hän kirjoitti siellä pääteoksensa, ranskankielisen ensyklopedian. Hänen tuotantoonsa kuuluu myös "Jumalaisen näytelmän" edeltäjä "Tesoretto". Hän esiintyy myös Danten helvetissä ikuisessa tulisateessa sodomiittien joukossa. Ranskassa ollessaan hän kirjoitti "Tesoretton" ja proosan "Li Livres dou Trésor". Hän myös käänsi italiaksi teoksen "Rettorica".


title: Jalmari Jaakkola

text: Kaarle Jalmari Jaakkola (1. tammikuuta 1885 Eurajoki – 12. helmikuuta 1964 Helsinki) oli suomalainen historiantutkija ja filosofian tohtori, joka toimi Suomen historian professorina Helsingin yliopistossa vuosina 1932–1954. Jaakkola tunnetaan ennen kaikkea Suomen keskiajan tutkijana, joka pyrki osoittamaan Suomen olleen jo tuolloin oma kokonaisuutensa. Nykyään monia Jaakkolan hypoteeseja ja kansallismielisyyden värittämiä teorioita pidetään vanhentuneina, mutta hänen vaikutuksensa omana aikanaan on kiistaton.


title: Jalmari Jaakkola

text: Jaakkola tutki erityisesti keskiaikaisen Suomen poliittista historiaa, Satakunnan keskiaikaa, kalevalamittaisen sankarirunouden historiallista taustaa sekä kainulaisten ja pirkkalaisten alkuperää.


title: Jalmari Jaakkola

text: Jaakkolan vanhemmat olivat eurajokelainen maanviljelijä Markus Jaakkola ja Johanna Fredrika Nuorante. Hän kirjoitti ylioppilaaksi vuonna 1905, opiskeli Helsingin yliopistossa historiaa ja suomen kieltä, teki opintomatkoja Ruotsiin ja Saksaan, valmistui filosofian kandidaatiksi 1909 sekä lisensiaatiksi 1921 ja väitteli tohtoriksi 1923. Hänen väitöskirjansa aiheena oli Eerik Pyhän legenda ja sen todenperäisyys. Jaakkola työskenteli Rauman yhteislyseon opettajana sekä Kallion yhteiskoulun rehtorina, kunnes hänet 1923 nimitettiin Helsingin yliopistoon Pohjoismaiden historian dosentiksi ja 1932 vasta perustettuun Suomen historian professorin virkaan.


title: Jalmari Jaakkola

text: Jaakkola keskittyi tutkijantyössään Suomen keskiaikaan, sillä hän halusi kirjoittaa vasta itsenäistyneelle maalle ja kansalle kauas muinaisuuteen ulottuvan historian. Hän halusi myös sitoa Suomen historiallisessa idän ja lännen kamppailussa läntiseen kulttuuripiiriin sekä toisaalta korostaa Länsi-Suomen ja kotiseutunsa Satakunnan merkitystä. Jaakkola käytti usein teorioidensa todisteina historiallisten lähteiden ohella paikannimiä, eeppisiä kertomuksia ja kansanrunoutta. Kaarle Krohnin tavoin hän uskoi niiden antavan luotettavaa tietoa todellisesta menneisyydestä. Hän käytti tarvittaessa myös mielikuvitusta paikkaamaan puuttuvia lähteitä. Monet Jaakkolan johtopäätöksistä on myöhemmässä tutkimuksessa osoitettu virheellisiksi. Emeritusprofessori Osmo Jussilan mukaan Jaakkolan tuotanto edustaa suurelta osin "kansallista mytologiaa" eikä uskottavaa historiallista tulkintaa.


title: Jalmari Jaakkola

text: Jaakkola julkaisi vuosina 1935–1959 laajan viisiosaisen teossarjan, joka sisälsi hänen näkemyksiinsä pohjautuvan synteesin Suomen keskiajasta aina viikinkiajalta 1500-luvulle. Kyseessä on laajin aihepiiristä koskaan julkaistu työ. Varsinkin varhaisimman, 1300-lukua edeltävän historian osalta teos on pitkälti spekulatiivinen ja sisältää paljon teorioita, joiden pohjana ovat toinen toisiaan tukevat hypoteesit. Vaikka tutkimukseen sisältyy lähes kaikki saatavilla oleva Suomen keskiajan lähteistö, on faktoja myös istutettu sopimaan Jaakkolan ennakkokäsityksiin. Teos sai jo ilmestyessään kritiikkiä muun muassa arkeologeilta. Saamastaan runsaasta ja perustellusta kritiikistä huolimatta Jaakkola ei tehnyt teoksen uusintapainoksiin käytännössä lainkaan muutoksia. Nykyisessä tutkimuksessa kirjasarjaa on usein kritisoitu kansallismielisistä ylitulkinnoista, sotaisuuden ihannoinnista ja hataran lähdeaineiston pohjalta vedetyistä, liian pitkälle menevistä johtopäätöksistä.


title: Jalmari Jaakkola

text: Jaakkola painottui esityksessään rautakaudesta alkaen poliittiseen historiaan ja hänen on sanottu luoneen Suomelle "muinaisen itsenäisyyden ajan", johon kuului itsenäisten intressien ajaminen. Hän korosti Suomen kehityksen ja aseman omintakeisuutta ja esitti muun muassa Suomen olleen Kalmarin unionin aikana suoraan tanskalaisen kuninkaan alaisuudessa pikemminkin neljäs unionimaa kuin osa Ruotsia. Kestävimpiä Jaakkolan esittämistä uusista päätelmistä oli Suomen ristiretkiajan näkeminen pikemminkin vähittäisenä rauhanomaisena siirtymisenä Ruotsin ja katolisen kirkon alaisuuteen kuin sotaisana valloituksena – saman oli tosin esittänyt Arvi Korhonen jo 1920-luvulla. Jaakkola olisi halunnut jatkaa Suomen historian yleisesitystään ulottumaan 1900-luvulle saakka. Hänen oppilaansa jatkoivatkin työtä parilla Ruotsin vallan aikaa käsittelevällä osalla, mutta Jaakkolan kuoltua vuonna 1964 sarjaa ei enää jatkettu.


title: Jalmari Jaakkola

text: Talvisodan jälkeen Jaakkola kirjoitti Suomen historiaa ulkomaisille esittelevän suppean esityksen "Suomen historian ääriviivat", joka käännettiin useille kielille, sekä jatkosodan aikana presidentti Risto Rytin pyynnöstä niin ikään ulkomaille suunnatun esitelmän "Suomen idänkysymys", jossa pyrittiin historiallisella argumentoinnilla perustelemaan Suomen aluevaatimukset Itä-Karjalaan ja Kuolan niemimaahan.


title: Jalmari Jaakkola

text: Kaikkiaan Jaakkolan tutkimuksilla on vaikeatajuisinakin katsottu olleen suuri vaikutus aikansa käsityksiin. Hän valitsi muistomitaliinsa lauseen "Suomen varhaishistorian näkijä", mitä on pidetty kuvaavana. Jaakkola oli Historiallisen aikakauskirjan päätoimittaja 1935–1959. Hänet vihittiin kunniatohtoriksi Helsingin yliopiston teologisesta ja Turun yliopiston filosofisesta tiedekunnasta.


title: Medusan isku

text: Medusan isku () on vuonna 2004 ensi-iltansa saanut Paul Greengrassin ohjaama toimintatrilleri. Se perustuu löyhästi Robert Ludlumin samannimiseen romaaniin ja on Bourne-elokuvasarjan toinen osa.


title: Medusan isku

text: Tapahtumat kietoutuvat yhdysvaltalaisen tiedustelupalvelu CIA:n salaisen Treadstonen-operaation ja sen seuraajan Blackbriarin ja erityisesti Treadstonen ensimmäisen agentin Jason Bournen (Matt Damon) ympärille. Tarina jatkuu lähes suoraan edellisen elokuvan lopusta.


title: Medusan isku

text: Jason Bourne ja Marie Helena Kreutz (Franka Potente) viettävät nyt rauhallista elämää Intiassa. Berliinissä tapetaan kaksi CIA:n agenttia kesken tehtävän ja murhaaja jättää rikospaikalle Bournen sormenjäljen lavastakseen tämän syylliseksi. Agentit tappanut murhaaja tulee etsimään myös Bournea, mutta onnistuu surmaamaan vain tämän tyttöystävän Kreutzin. Luullessaan hyökkäyksen takana olleen häntä aiemmin vainonneen CIA:n, Bourne käy sen kimppuun ja pyrkii selvittämään menneisyytensä nyt kun Kreutz on kuollut.


title: Liiviläisten liitto

text: Liiviläisten liitto () on liiviläisiä edustava latvialainen järjestö, jonka toiminta alkoi vuonna 1922. Liiton tarkoituksena oli edistää liivin kielen opetusta ja kouluttaa liiviläisiä parempiin ammatteihin. Yhdistys toimi paljolti Virosta ja Suomesta saadun tuen varassa. Neuvostoliitto lopetti järjestön toiminnan miehittäessään Baltian maat toisen maailmansodan sytyttyä. Liiviläisten liitto aloitti toimintansa kuitenkin uudelleen vuonna 1988. Liiviläisten liitossa on noin 360 jäsentä, jotka ovat kansallisuudeltaan pääasiassa liiviläisiä, latvialaisia ja venäläisiä.


title: Liiviläisten liitto

text: Liiviläisten liiton perustivat kansallismieliset liiviläiset tarkoituksenaan kansallisten pyrkimysten ajaminen. Perustajista merkittävimpiä olivat Kōrli Stalte, Didrik Volganski ja Mārtins Lepste. Liiviläisten liiton toiminta alkoi vuoden 1922 puolivälissä, jolloin päätettiin muun muassa seuran tavoitteista ja järjestettiin tapahtumia. Latvian hallitus hyväksyi seuran säännöt vasta vuonna 1923. Perustamisen yhteydessä otettiin käyttöön myös liiviläisten lippu ja kansallislaulu. Liiton toiminnan alkuvaiheessa sen toiminta kangerteli. Ongelmaksi muodostui esimerkiksi liivin käyttö kokouksissa, sillä sitä oli yleensä käytetty vain arkielämässä. Kuitenkin liitto oli mukana lähes kaikissa liiviläisissä yhteishankkeissa. Kulttuuritoiminnan vähäisyys kasvatti kaikesta huolimatta tyytymättömyyttä seuran puheenjohtajana vuosina 1924–1933 toimineeseen Mārtins Lepsteen, joka vuonna 1933 syrjäytettiinkin asemastaan.


title: Liiviläisten liitto

text: Yksi keskeinen Liiviläisten liiton toteuttama hanke oli seuratalon perustaminen. 1930-luvulla lähes koko toiminta keskittyi seuratalon perustamiseen. Tarkoitusta varten saatiin lahjaksi tontti Mazirbestä 1930-luvun puolivälissä. Taloudellisten ongelmien takia talon rakentaminen myöhästyi kuitenkin useita vuosia. Taloa alettiin lopulta rakentaa vuonna 1938. Rakentamiseen saatiin taloudellista tukea Virosta, Suomesta, Unkarista ja Latvian hallitukselta. Rakennuksen suunnitteli suomalainen arkkitehti Erkki Huttunen yhteistyössä latvialaisen arkkitehdin Visvaldis Paeglen kanssa ja rakennusurakka annettiin latvialaiselle rakennusmestari Kronsbergille. Rakennuksen peruskivi laskettiin lokakuussa 1938 ja tilaisuudessa oli mukana Latvian, Viron ja Suomen edustajia. Rakennus nousi vesikattovaiheeseen saman vuoden joulukuussa ja se vihittiin 6. elokuuta 1939. Taloa ei kuitenkaan otettu käyttöön ennen Neuvostoliiton Latvian miehitystä. Neuvostoliitto lakkautti seuran Latvian miehityksen myötä vuonna 1940, jolloin liiton koko omaisuus seurataloa myöten takavarikoitiin valtiolle. Seuratalo muutettiin kulttuuritaloksi, jossa esitettiin elokuvia ja järjestettiin tansseja. Saksalaismiehityksen alussa liiviläiset saattoivat jälleen käyttää taloaan, mutta se muutettiin lopulta sotilaiden majoituspaikaksi.


title: Liiviläisten liitto

text: Liiviläistä toimintaa alettiin elvyttää jo vuonna 1977. Liiviläisten liiton uusi perustaminen käynnistyi kokouksella 13. marraskuuta 1988. Virallisesti seura perustettiin perustavalla kokouksella 26. marraskuuta. Tuolloin seura perustettiin nimellä "Līvõd Kultūr Īt", mutta se otti itselleen Liiviläisten liiton vanhan nimen vuonna 1993. Perustavaan kokoukseen osallistui noin 150 osanottajaa ja se valitsi seuran vanhimmaksi Ieva Neilanden. Jäseniä seuralla oli 142. Ensimmäisiä merkittäviä hankkeita liiton uuden perustamisen jälkeen oli Mazirbessä elokuun alussa vuonna 1989 järjestetty seuratalon rakentamisen 50-vuotisjuhla. Tilaisuuteen osallistui 629 henkilöä ja paikalla oli esitelmöimässä muun muassa virolainen Eduard Vääri. Seura perusti alaosastot vuonna 1989 Ventspilsiin ja Kolkaan, vuonna 1993 Riikaan ja Mazirbeen, sekä vuonna 2004 Staiceleen. Jäsenten määrä kasvoi vuoteen 1999 mennessä 200:aan. 1. elokuuta 1998 pidettyyn juhlaan osallistui Suomen silloinen presidentti Martti Ahtisaari ja Latvian presidentti Guntis Ulmanis. Liiviläisten liitto sai takaisin seuratalonsa 1. tammikuuta vuonna 2000.


title: Liiviläisten liitto

text: Liiviläisten liiton ensimmäisiä tavoitteita sen uuden perustamisen jälkeen oli liivin kielen opettaminen. Vuodesta 1989 vuoteen 1995 liivin kielen opetusta järjestettiinkin Riiassa kaupungin ja Latvian opetusministeriön tuella. Vuodesta 1995 kielen opetusta on järjestetty Kolkassa. Latviassa tunnetut liittoon kuuluvat poliitikot Ilmārs Geige sekä Dainis ja Helmi Stalte ovat toimineet liiton omaisuuden takaisin saamiseksi ja taloudellisen tuen järjestämiseksi. Liiviläisten liitto on myös järjestänyt liiton seuratalon 50-vuotisjuhlien jälkeen liiviläisjuhlat joka vuoden ensimmäisenä sunnuntaina.


title: McLaren MP4-20

text: McLaren MP4-20 on Formula 1 -auto, jota McLaren-talli käytti kaudella . Auton suunnittelusta vastasivat tekninen johtaja Adrian Newey ja pääsuunnittelija Mike Coughlan. Voimanlähteenä autossa oli Mercedeksen iskutilavuudeltaan kolmelitrainen V10-moottori.


title: McLaren MP4-20

text: Kilpailuissa autoa ajoivat suomalainen Kimi Räikkönen numerolla yhdeksän ja kolumbialainen Juan Pablo Montoya numerolla kymmennen. Montoyaa tuurasivat hänen sairauslomansa aikana testikuljettajat, Bahrainin GP:ssä espanjalainen Pedro de la Rosa ja San Marinon GP:ssä itävaltalainen Alexander Wurz. Auto kuuluu epäluotettavuudestaan huolimatta McLarenin kaikkien aikojen voitokkaimpiin autoihin, sillä se saavutti kauden aikana 10 voittoa.


title: McLaren MP4-20

text: Auton nimi tulee sanoista McLaren Project 4, 20th design.


title: Foxtrot (albumi)

text: Foxtrot on rock-yhtye Genesiksen neljäs studioalbumi, joka ilmestyi vuonna 1972.


title: Foxtrot (albumi)

text:
Albumin aloituskappale ”Watcher of the Skies” tunnetaan erityisesti Tony Banksin mahtipontisesta mellotron-introsta. Myös yli 20-minuuttinen päätöskappale ”Supper’s Ready” lukeutuu useimpien Genesis-ystävien suosikkeihin ja progressiivisen rockin klassikoihin. ”Supper’s Ready” kertoo hyvän ja pahan välisestä taistelusta ja sen sanoitus sai alkunsa Peter Gabrielin kokemasta yliluonnollisesta ilmiöstä. Konserteissa Peter Gabriel esitti tätä kappaletta muun muassa pukeutuneena kukaksi.
Albumin kappaleista myös ”Get ’Em Out by Friday” kuului Genesiksen konserttiohjelmistoon usean vuoden ajan.


title: Foxtrot (albumi)

text: Albumi ylsi Britannian albumilistalla sijalle #12, mutta ei yltänyt listoille Yhdysvalloissa.


title: Foxtrot (albumi)

text: Kaikki kappaleet kirjoittanut: Tony Banks/Phil Collins/Peter Gabriel/Steve Hackett/Mike Rutherford


title: Manner (sukunimi)

text: Manner on suomalainen sukunimi, joka voi viitata seuraaviin tunnettuihin henkilöihin:


title: Arje Nadbornik

text: Arje Nadbornik (7. lokakuuta 1935 Helsinki – 5. heinäkuuta 2008 Helsinki) oli suomalainen kreikkalais-roomalaisen tyylin painija.


title: Arje Nadbornik

text: Nadbornik osallistui Méxicon 1968 olympialaisiin kreikkalais-roomalaisen painin raskaassa sarjassa mutta ei sijoittunut. MM-kilpailuihin hän osallistui Tampereella vuonna 1965. EM-kilpailuissa hän sijoittui yhdeksänneksi Västeråsissa vuonna 1968. Ainoan Suomen mestaruutensa hän voitti vuonna 1971. Seuratasolla hän edusti Helsingin Paini-Miehiä.


title: Arje Nadbornik

text: Arje Nadbornikin isä Joshua Nadbornik oli jalkapallon Suomen mestari ja maajoukkuepelaaja.


title: Plato Tiburtinus

text: Plato Tiburtinus tai Plato Tivolilainen oli 1100-luvun alussa elänyt italialainen kääntäjä. Hän käänsi arabian- ja hepreankielisiä tekstejä latinaksi, muiden muassa ensimmäinen latinankielinen maininta astrolabista on häneltä peräisin (käänsi al-Battanin "Kitab az-Zij" -teoksen nimelle "De Motu Stellarum"). Hän käänsi paljon muitakin astrologiaa, tähtitiedettä ja matematiikkaa sivuavia teoksia, kuten esimerkiksi Ptolemaioksen "Tetrabiblos"-teoksen arabiankielisen käännöksen latinaksi. Kaikki käännökset hän teki asuessaan Barcelonassa.


title: Plato Tiburtinus

text: Plato syntyi Tivolin kaupungissa, mutta eli osan elämästäänsä Barcelonassa ja teki käännöstyötäänsä Abraham bar Hiyyan avustamana.


title: Kustaa Lehtomäki

text: Kustaa Lehtomäki (ammuttu Lappeenrannan vankileirissä kesällä 1918) oli tyrväntöläinen työmies ja Tyrvännön punakaartin johtajia Suomen sisällissodassa 1918.


title: Kustaa Lehtomäki

text: Hän kuului muun muassa Hausjärven punaisten esikuntaan. Lehtomäki tuomitsi valkoisia vankeja kuolemaan ja oli takaa-ajamassa Tyrvännön suojeluskuntalaisia. Sodan lopussa hän pakeni ja jäi kiinni Lahdessa. Lehtomäki vietiin ensin Hennalan ja sitten Lappeenrannan vankileirille, jossa häntä kuulusteli sotatuomari Toivo Tapanainen. Lehtomäki tuomittiin kuolemaan ja teloitettiin ampumalla.


title: Adema

text: Adema on viisihenkinen rockyhtye Bakersfieldistä, Kaliforniasta. Yhtyeen jäseniin kuuluvat sanoittaja Mark Chaves (Korn-yhtyeen Jonathan Davisin pikkuvelipuoli), soolokitaristi ja pianisti Tim Fluckey, rytmikitaristi Mike Ransom, basisti Dave Deroo ja rumpali Kris Kohls. Kitaristi Mike Ransom lähti yhtyeestä vuonna 2003 ja Mark Chavez vuonna 2004. Luke Caraccioli otti Chavezin paikan vuoden 2005 alkupuolella "Planets"-albumin ajaksi, mutta erosi jo pari kuukautta myöhemmin vuoden lopulla. Level-yhtyeen Bobby Reeves järjestettiin vuonna 2006 korvaamaan Caracciolia. Paria kuukautta myöhemmin saman yhtyeen Ed Faris järjestettiin korvaamaan Mike Ransom. Tämä kokoonpano oli koossa vain "Kill the Headlights" -albumin ajan. Kun Chavez ja Ransom saivat vuonna 2007 idean palauttaa Ademan sen vanhaan kokoonpanoon. Reeves ja Faris jättivät bändin.


title: Adema

text: Vuosien saatossa adema hajosi taas uudestaan, jättäen bändiin enää vain Dave Deroon, Tim Fluckeyn ja Krish Kohlsin.


title: Adema

text: Adema jatkoi triona ja julkaisi kuuden kappaleen sisältävän "Topple the Giants" -Ep:n.


title: Adema

text: Kesällä 2017, Adema ilmoitti Mark Chavesin palanneen takaisin bändiin.


title: Ljubomir Lovrić

text: Ljubomir Lovrić (28. toukokuuta 1920 Novi Sad, Jugoslavian kuningaskunta – 26. elokuuta 1994 Belgrad, Jugoslavia) oli serbialainen jalkapallomaalivahti ja valmentaja. Hän edusti pelaajana sekä valmentajana Jugoslaviaa.


title: Ljubomir Lovrić

text: Lovrić valmensi arvokilpailuissa Jugoslavian maajoukkueessa vuoden 1960 EM-kilpailuissa pronssille ja neljännelle sijalle vuoden 1962 MM-kilpailuissa. Lisäksi hän saavutti pelaajana vuoden 1948 kesäolympialaisissa Lontoossa hopeaa. Seuraurallaan hän edusti pelaajana Crvena Zvezda Beogradia.


title: The Jethro Tull Christmas Album

text: The Jethro Tull Christmas Album on Jethro Tullin albumi, jolla yhtye versioi vanhoja perinteisiä joululauluja sekä omia, uusia sekä vanhoja, teemaan liittyviä kappaleita.


title: Jennifer O’Neill

text: Jennifer O'Neill (s. 20. helmikuuta 1948) on yhdysvaltalainen näyttelijä. Hän syntyi Rio de Janeirossa, Brasiliassa, työskenteli nuoruudessaan mallina ja on myös julkaistu kirjailija.


title: Jennifer O’Neill

text: O'Neill teki läpimurtonsa näyttelijänurallaan vuonna 1971 roolilla Robert Mulliganin elokuvassa "Kesä '42". Hän on sittemmin esiintynyt useissa muissa tunnetuissa elokuvissa, joiden joukossa on David Cronenbergin "Scanners – tappava ajatus" (1981).


title: Jennifer O’Neill

text: Television puolella O'Neill on esiintynyt muun muassa sarjassa "Cover Up" (1984–1985), jonka alkuperäinen miespääosan näyttelijä Jon-Erik Hexum kuoli tapaturmaisesti kuvauksissa vuoden 1984 lokakuussa.


title: Jennifer O’Neill

text: O'Neill yritti teininä itsemurhaa. Vuonna 1982 hän ampui itseään vatsaan poliisin mukaan vahingossa tarkistaakseen, oliko ase ladattu. Hänellä on ollut monta avioliittoa. Tätä nykyä hän on uskoontullut kristitty.


title: Michael Clayton

text: Michael Clayton on Tony Gilroyn ohjaama elokuva, joka sai ensi-iltansa vuonna 2007.


title: Michael Clayton

text: Michael Clayton on newyorkilaisen lakifirman likaisen työn tekijä. Firman suurin asiakas on U-North (United Northfield), maatalouden kemikaalien valmistaja. Yhtiön valmistamat herbisidit ovat aiheuttaneet syöpää ja tämä on vaarassa paljastua, kun lakifirman lakimies Arthur Edens saa käsiinsä asiaa käsittelevän muistion ja kokee asiakseen paljastaa sen. Lakifirman työntekijä Karen Crowder lähettää vakoojat tämän perään ja lopulta tapattaa tämän. Edens oli Claytonin ystävä ja tämä alkaa selvittää tapausta. Lopulta Crowder yrittää tapattaa myös Claytonin, mutta tämä selviää ja käräyttää firmansa poliiseille.


title: Michael Clayton

text: Tilda Swinton sai suorituksestaan Parhaan naissivuosan Oscar-palkinnon.


title: Johan Oscar Smith

text: Johan Oscar Smith (s. 11. lokakuuta 1871 Fredrikstad, Norja – 1. toukokuuta 1943 Horten, Norja) oli norjalainen kristitty, joka perusti Kristillisen Seurakunnan eli Smithin ystävät. 15 vuotiaana Smith lähti merille ja kaksi vuotta myöhemmin hän aloitti palveluksen Norjan laivastossa. Uskoon tultuaan hän perusti Kristillisen Seurakunnan. Hän julisti Jumalan sanaa koko elämänsä ajan, ja seurakunnan johtajan tehtävät jäivät hänen kuoltuaan laivastosta löytämänsä kadetin Elias Aslaksenin vastuulle.


title: Oslofjord Convention Center

text: Oslofjord Convention Center on Stokkessa Vestfoldin läänissä Norjassa sijaitseva konferenssikeskus. Aikaisemmin sen nimi oli Brunstad Conference Center. Rakennukset omistaa Brunstadin Kristillinen Seurakunta, mutta toimintaa hoitaa erillinen yritys. Seurakunta on keskuksen suurin käyttäjä: sen kesäkokoukseen paikalle saapuu yli 8 000 ihmistä. Nukkumapaikkoja keskuksessa on 6 000 ja isossa salissa on 6 800 istumapaikkaa, mutta vuonna 2011 rakennuksia oltiin laajentamassa ja samalla aiottiin tehdä esimerkiksi urheiluun liittyviä rakennuksia.


title: Jason-2

text: Jason 2 on maapallon meriä ja ilmastonmuutosta tutkiva tieteellinen satelliitti. Sen tehtäviin kuuluu mm. merenpinnan vaihteluiden mittaus. Jason 2 tutkii myös merivirtojen muutoksia, vuorovesi-ilmiötä, merien kiertoliikettä, aallokkoa ja pyörteitä. Jason 2 -satelliitin ovat toteuttaneet Yhdysvaltain avaruusjärjestö NASA, Yhdysvaltain kansallinen meri- ja ilmakehähallinto NOAA, Ranskan avaruusjärjestö CNES sekä Euroopan sääsatelliittijärjestö EUMETSAT. Jason 2 -satelliitti täydentää edeltäjänsä, joulukuussa 2001 avaruuteen laukaistun Jason 1 -satelliitin mittauksia. Nämä hankkeet ovat jatkoa NASAn ja CNESin yhteiselle TOPEX/Poseidon-merentutkimussatelliitille, joka laukaistiin avaruuteen vuonna 1992. Vuonna 2008 pohditaan Yhdysvalloissa ja EUMETSATissa, Euroopan avaruusjärjestössä sekä EU:ssa Jason 3 -satelliitin toteutusta.


title: Jason-2

text: Jason 2 on noin neljä metriä korkea rakennelma ( 1 m x 1 m x 3,7 m). Sen kokonaismassa on noin 500 kg.


title: Jason-2

text: Satelliitti laukaistiin 1336 km korkealle kiertoradalle, jonka inklinaatio eli kaltevuus päiväntasaajaan nähden on 66 astetta. Tällainen polaarirata mahdollistaa myös napaseutujen merialueiden mittaamisen.Lisäksi mukana on seuraavat mittalaitteet:


title: Glenn Cornick

text: Glenn Douglas Barnard Cornick (23. huhtikuuta 1947 Barrow-in-Furness, Cumbria, Iso-Britannia – 29. elokuuta 2014) oli brittiläinen muusikko, joka toimi Jethro Tullin alkuperäisbasistina. Hänen bassokuvioitaan on arvostettu korkealle yhtyeen historiassa, esimerkiksi kappaleessa "Bouree".


title: Glenn Cornick

text: Muutettuaan Blackpooliin hän liittyi vuonna 1966 Jethro Tullin esiasteeseen, seitsenhenkiseen soul-yhtyeeseen John Evan's Smash. Yhtye matkusti Lutoniin Lontoon lähistölle paremman suosion toivossa, mutta kun suosiota ei alkanut tulla, suurin osa yhtyeestä palasi pohjoiseen. Cornick ja laulaja-huilisti Ian Anderson kuitenkin jäivät ja perustivat Jethro Tullin paikallisten muusikoiden, kitaristi Mick Abrahamsin ja rumpali Clive Bunkerin, kanssa.


title: Glenn Cornick

text: Cornick oli mukana vuoden joulukuuhun 1970 ja soitti yhtyeen kolmella ensimmäisellä albumilla. Toisin kuin yhtyeen muut jäsenet hän tapasi juhlia kiertueilla ja jammailla muiden bändien kanssa. Lopulta Cornick lähti yhtyeestä manageri Terry Ellisin pyynnöstä ja levy-yhtiö Chrysalisin kannustamana.


title: Glenn Cornick

text: Jethro Tullin jälkeen hän perusti Wild Turkeyn, joka nautti levyillään ja kiertueilla pienimuotoista suosiota. Yhtyeen hajottua 1970-luvun puolivälissä hän muutti Yhdysvaltoihin ja lyhytaikaisen Paris-yhtyeen jälkeen hän lopetti musisoinnin yli kymmeneksi vuodeksi, jona aikana hän toimi ruokafirman myyntipäällikkönä.


title: Glenn Cornick

text: 2000-luvulla Cornick palasi musiikkimaailmaan kokoamalla uudelleen Wild Turkeyn, joka julkaisi muun muassa albumin "Live in Edinburgh" (2001). Cornick osallistui usein erilaisiin Jethro Tullin fanikokoontumisiin ympäri maailmaa.


title: Samojedi

text: Samojedi voi viitata useaan eri asiaan:


title: Treuhandanstalt

text: Treuhandanstalt, lyhyemmin Treuhand, oli Saksan liittotasavallan laitos, jonka tehtävänä oli Saksan jälleenyhdistymisen jälkeen yksityistää tai vaihtoehtoisesti lakkauttaa Saksan demokraattisen tasavallan kansanomisteiset yritykset (Volkseigener Betrieb) markkinatalouden oppien mukaan ja varmistaa yritysten kilpailukyky sekä tehokkuus (§ 8 Treuhandgesetz). Laitos toimi liittotasavallan finanssiministeriön alaisuudessa. Se perustettiin vuonna 1990 ja lakkautettiin vuonna 1994.


title: Treuhandanstalt

text: Treuhandanstalt otti haltuunsa noin 8 500 itäsaksalaista VEB-yritystä, jotka työllistivät yhteensä noin neljä miljoonaa työntekijää. Se oli aikansa suurin holding-yhtiö. Laitos sai osakseen kritiikkiä molemmin puolin Saksaa tarpeettomista yritysalasajoista sekä varojen väärinkäytöstä ja tuhlauksesta. Yksi sen johtajista, Detlev Karsten Rohwedder, salamurhattiin vuoden 1991 huhtikuussa toimittuaan virassaan alle yhdeksän kuukautta.


title: Lauri Vainola

text: Lauri Vainola (Lars Gustaf Vainola) (s. 13. elokuuta 1888 Hausjärvi – 1960) oli suomalainen taiteilija. Hän sairastui muutaman vuoden iässä ja menetti kuulonsa. Vainola opiskeli Ateneumissa maalausta ja kuvanveistoa. Hänen parhaana luomiskautenaan pidetään 1920-lukua. Hän teki puuleikkaustöitä, maalasi muun muassa Kolin maisemia ja järjesti ainakin yhden taidenäyttelyn Helsingissä. Vainola asui Kirkonkylässä kirkon lähellä talossa, joka on vieläkin jäljellä.


title: Margaret Abbott

text: Margaret Ives Abbott (s. 15. kesäkuuta 1878 – 10. kesäkuuta 1955) oli yhdysvaltalainen golfaaja, joka voitti olympiakultaa Pariisin olympialaisissa 1900. Abbott oli ensimmäinen yhdysvaltalainen naisolympiavoittaja.


title: Demi Lovato

text: Demetria Devonne ”Demi” Lovato (s. 20. elokuuta 1992 Albuquerque, New Mexico) on yhdysvaltalainen laulaja-lauluntekijä ja näyttelijä. Lovato tuli tunnetuksi vuosina 2007–2008 näytellessään Disneyn "Camp Rock" -elokuvassa Jonas Brothers -yhtyeen kanssa. Ennen sitä hän näytteli Disney Channelin "Tavataan välkkärillä" -ohjelmassa Charlotte Adamsia. Lisäksi Lovato tunnetaan Disney Channelin tilannekomediasta "Sonny with a Chance", jossa hän näytteli pääroolia, Sonny Munroeta. Lovato aloitti musiikkiuransa "Camp Rock"-elokuvien aikoihin ja on uransa aikana voittanut useita alan palkintoja. Hän on saanut muun muassa kaksitoista Teen Choice -palkintoa sekä lukuisia ehdokkuuksia, kuten MTV Video Music Awards, Grammy Awards ja People’s Choice Awards. Hän on myös aktiivinen hyväntekeväisyystyössä.


title: Demi Lovato

text: Lovato julkaisi Yhdysvalloissa ensimmäisen albuminsa "Don’t Forgetin" kesällä 2008. Levyä myytiin ensimmäisen viikon aikana yli 89 000 kappaletta. Lovaton toinen albumi, "Here We Go Again", julkaistiin heinäkuussa 2009. Levyä myytiin 108 000 kappaletta ensimmäisen viikon aikana. Lovato julkaisi kolmannen studioalbuminsa "Unbrokenin" vuonna 2011 ja neljännen albuminsa "Demin" vuonna 2013. Hän lauloi myös tunnuskappaleen "Let It Go" elokuvan "Frozen – huurteinen seikkailu" soundtrackille. Lovaton viides studioalbumi "Confident" julkaistiin vuonna 2015. Se debytoi kakkossijalla Billboard 200 -listalla ja johtosingle ”Cool for the Summer” myi platinaa. Lovaton kuudes studioalbumi "Tell Me You Love Me" ja albumin single ”Sorry Not Sorry” myi platinaa.


title: Demi Lovato

text: Lovato on äänialaltaan mezzosopraano.


title: Demi Lovato

text: Demi Lovato syntyi Albuquerquessa, New Mexicossa ja kasvoi Dallasissa, Texasissa. Hänen vanhempansa ovat Patrick Lovato ja Dianna Smith (nykyään De La Garza). Hän on latinalaisamerikkalainen, irlantilaista ja englantilaista syntyperää. Lovaton äiti on entinen Dallas Cowboysin cheerleader ja isä oli insinööri ja muusikko. Vanhemmat erosivat Lovaton ollessa kaksivuotias, ja hänen isänsä muutti takaisin New Mexicoon.


title: Demi Lovato

text: Demi Lovato on keskimmäinen äitinsä kolmesta lapsesta. Hänellä on isosisko Dallas Lovato (s. 1988), pikkusisarpuoli Madison De La Garza äitinsä toisesta avioliitosta sekä vanhempi sisarpuoli Amber isänsä puolelta. Lovaton isä kuoli syöpään kesäkuussa 2013.


title: Demi Lovato

text: Lovaton näyttelijänura alkoi kuusivuotiaana, jolloin hän esiintyi lasten televisiosarjassa "Barney ja ystävät". Koekuvauksessa hän tutustui Selena Gomeziin, ja molemmat esiintyivät sarjassa kahden vuoden ajan.


title: Demi Lovato

text: Vuonna 2006 Lovatolla oli pieni rooli televisiosarja "Paon" toisella tuotantokaudella. Hän vieraili myös yhdessä tilannekomediasarja "Just Jordanin" jaksossa.


title: Demi Lovato

text: Tammikuussa 2007 Lovato valittiin Disney Channelin lyhytsarjaan "Tavataan välkkärillä", joka esitettiin ensimmäisen kerran televisiossa 26. elokuuta 2007. Vuonna 2008 Lovato sai pääroolin "Camp Rock" -elokuvasta, jossa hän näytteli 14-vuotiasta Mitchie Torresia. Elokuva ensi-ilta Yhdysvalloissa oli Disney Channelilla 20. kesäkuuta 2008, ja elokuvalla oli 8,9 miljoonaa katsojaa. Lovato lauloi elokuvassa neljä laulua, mukaan lukien Joe Jonasin kanssa laulama kappale "This Is Me", joka sijoittui Billboard Hot 100 -listalla yhdeksänneksi.


title: Demi Lovato

text: Kesäkuussa 2008 Lovato allekirjoitti levytyssopimuksen Hollywood Recordsin kanssa. Kesä-heinäkuussa 2008 Lovato esiintyi Demi Live! Warm Up Tour 2008 -kiertueella sekä Burning Up Tourilla yhdessä Jonas Brothersin kanssa.


title: Demi Lovato

text: Lovaton debyyttialbumi, "Don’t Forget", julkaistiin syksyllä 2008. Suurin osa albumin kappaleista on kirjoitettu yhdessä Jonas Brothersin kanssa, joka myös tuotti albumin yhdessä John Fieldsin kanssa. Albumi sijoittui parhaimmillaan toiselle sijalle Billboard 200 -listalla. Ensimmäisellä viikolla albumia myytiin 89 000 kappaletta. Sittemmin albumia on myyty yli 500 000 kappaletta Yhdysvalloissa. Albumilta julkaistiin kolme singleä, "Get Back", "La La Land" ja "Don’t Forget".


title: Demi Lovato

text: Helmikuussa 2009 Lovato aloitti näyttelemisen "Sonny with a Chance" -sarjassa. Hän esiintyi sarjassa kahden tuotantokauden ajan, mutta ei jatkanut enää kolmatta kautta. Kesäkuussa 2009 Lovato esiintyi elokuvassa "Operaatio Prinsessa", jossa hän näytteli Selena Gomezin kanssa. Elokuvassa Lovato ja Gomez esittävät dueton "One and the Same". Elokuvan ensi-ilta keräsi Disney Channelille 9,8 miljoonaa katsojaa.


title: Demi Lovato

text: Lovato aloitti kesäkiertueen, Summer Tour 2009, ennen toisen albuminsa, "Here We Go Again", julkaisua. Albumi julkaistiin kesällä 2009, ja se debytoi Billboard 200 -listan ykkössijalla 108 000 myydyllä albumilla. Albumi keräsi myönteisiä arvioita kriitikoilta. Allmusic valitsi albumin yhdeksi vuoden parhaaksi pop-albumiksi. Albumin ensimmäisenä singlenä julkaistiin nimikkokappale, "Here We Go Again" 23. kesäkuuta 2009. Se oli parhaimmillaan sijalla 15 Billboard Hot 100 -listalla. Toisena singlenä julkaistiin "Remember December".


title: Demi Lovato

text: "Camp Rockin" jatko-osan, "in" ensiesitys oli 3. syyskuuta 2010. Ensi-ilta keräsi kahdeksan miljoonaa katsojaa. 13. toukokuuta Lovato esiintyi vierailevana tähtenä televisiosarjassa "Greyn anatomia".


title: Demi Lovato

text: Syksyllä Lovato oli kiertueella Jonas Brothersin kanssa, mutta hän jätti kiertueen kesken hakeutuakseen hoitoon.


title: Demi Lovato

text: Huhtikuussa 2011 Lovato ilmoitti, ettei jatka roolissaan "Sonny with a Chance" -sarjassa ja keskittyvänsä musiikkiuraansa. Hän on myös kertonut musiikin olevan hänen ensimmäinen intohimonsa, sillä se sopii luonnostaan hänelle, ja pitävänsä näyttelemistä enemmänkin harrastuksena.


title: Demi Lovato

text: Lovaton kolmas studioalbumi, "Unbroken", julkaistiin 20. syyskuuta 2011. Ensimmäisenä singlenä albumilta julkaistiin kappale "Skyscraper".. Skyscraper oli Lovaton toinen kappale, joka pääsi Billboard Hot 100-listan kymmenen kärkeen sijoittuen sijalle 10. Albumilta julkaistiin toisena singlenä Give Your Heart A Break, joka saavutti edeltäjäänsäkin suuremman suosion mm. myyden nelinkertaista platinaa Yhdysvalloissa.


title: Demi Lovato

text: 4. huhtikuuta 2012 Lovato kertoi Twitterissä aloittaneensa työskentelyn neljännen albuminsa parissa. 14. toukokuuta 2012 FOX-televisiokanava kertoi Lovaton olevan laulukilpailuohjelman "X Factor USA" uusi tuomari. Hän jatkoi tuomarina myös ohjelman kolmannelle kaudelle.


title: Demi Lovato

text: Lovato julkaisi ”Heart Attack” -nimisen singlen 24. helmikuuta 2013. Se ylsi Billboard Hot 100-listan sijalle 10. Hänen neljäs studioalbuminsa "Demi" julkaistiin toukokuussa 2013. Ensimmäisellä julkaisuviikolla se myi yli 110 000 kappaletta, mikä on tähän mennessä suurin saavutus Lovaton levyuralla. Albumi menestyi myös kansainvälisesti, päästen listojen kärkeen muun muassa Uudessa-Seelannissa, Espanjassa ja Iso-Britanniassa.. Albumilta julkaistiin myös kolme muuta singleä, Made In The USA, Neon Lights ja Really Don’t Care.


title: Demi Lovato

text: 2015: Viides studioalbumi Confident


title: Demi Lovato

text: DEMI-albumin menestyksen jälkeen Lovato aloitti viidennen studioalbuminsa tekemisen mm. huipputuottaja Max Martinin kanssa.


title: Demi Lovato

text: Ensimmäinen single albumilta oli Cool For The Summer, joka sijoittui listoilla top kymppiin useassa maassa. Single pääsi sijalle 11. Yhdysvaltain Billboard Hot 100-listalla. Toinen single Confident saavutti myös suurta suosiota. Stone Cold julkaistiin albumin kolmantena ja viimeisenä singlenä.


title: Demi Lovato

text: Confident-niminen albumi julkaistiin lokakuussa 2015. Albumi sijoittui kolmen parhaan joukkoon albumilistoilla useassa maassa esimerkiksi päästen 2. sijalle Yhdysvalloissa ja 1.sijalle Kanadassa.


title: Demi Lovato

text: Confident sai paljon ylistystä kriitikoilta ja oli ehdokkaana vuoden pop-albumiksi vuoden 2017 Grammy-gaalassa.


title: Demi Lovato

text: 2017–2018: Tell Me You Love Me ja maailmankiertue


title: Demi Lovato

text: Vuonna 2017 Lovato julkaisi uutta musiikkia. Maaliskuussa julkaistussa Cheat Codes yhtyeen No Promises-kappaleella hän oli mukana sekä myöhemmin Lovato esiintyi Jax Jonesin Instruction kappaleella.


title: Demi Lovato

text: Heinäkuussa 2017 hän julkaisi ensimmäisen singlen Sorry Not Sorry tulevalta Tell Me You Love Me-albumiltaan. Sorry Not Sorry oli Demi Lovaton suurin listahitti siihenastisella urallaan sijoittuen kymmenen parhaan joukkoon singlelistoilla mm. Australiassa, Kanadassa, Iso-Britanniassa ja Yhdysvalloissa. Yhdysvalloissa kappale pääsi sijalle 6. Billboard Hot 100-listalla myyden nelinkertaista platinaa. Kappale pysyi Billboard Hot 100-listalla huikeat 36 listaviikkoa. Sorry Not Sorry saavutti myös ykköspaikan Yhdysvaltain radiolistalla. Iso-Britanniassa kappale ylsi sijalle 9 saavuttaen Lovaton kuudennen esiintymisen Iso-Britannian listan top-kymmenessä.


title: Demi Lovato

text: Lovaton kuudes studioalbumi Tell Me You Love Me julkaistiin syyskuussa 2017. Albumi oli enemmän R&B-vaikutteinen, kun hänen aiemmat julkaisut. Lovato kertoi albumin suurimpina inspiraatioina olleen Christina Aguilera ja Aretha Franklin. Albumi sai ylistävän vastaanoton kriitikoilta ja se sijoittui useissa maissa listojen kärkeen. Yhdysvalloissa albumi ylsi sijalle 3 ja Iso-Britanniassa Tell Me You Love Me-levystä tuli Lovaton ensimmäinen viiden kärkeen albumilistalla sijoittunut levy. Albumin nimikkoraita julkaistiin myöhemmin levyn toisena ja viimeisenä singlenä saavuttaen platina-statuksen Yhdysvalloissa. Maaliskuussa 2018 ilmoitettiin Tell Me You Love Me-levyn myyneen platinaa Yhdysvalloissa ylittäen miljoonan kopion myynnin rajan.


title: Demi Lovato

text: Helmikuussa 2018 Demi Lovato lähti maailmankiertueelle. Kiertueen ensimmäinen osa oli 20 areenakeikkaa Yhdysvalloissa, joista suurin osa oli loppuunmyytyjä. Kiertueen ensimmäisen osa tuotti yli 20 miljoonaa dollaria. Toukokuussa Lovaton kiertue laajeni Eurooppaan, joissa hän kiersi 22 loppuunmyytyä areenaa. Syyskuussa kiertue laajenee Latinalaiseen Amerikkaan.


title: Demi Lovato

text: Toukokuussa 2018 Lovato julkaisi Clean Bandit-yhtyeen kanssa Solo-nimisen kappaleen ja hän oli mukana myös Christina Aguileran Fall In Line-kappaleella.


title: Demi Lovato

text: Heinäkuussa Lovato löydettiin 24. heinäkuuta 2018 kotoaan tajuttomana huumeiden yliannostuksesta johtuen ja hän joutui sairaalaan, sekä sen jälkeen vireoitushoitoon, joka kestää vähintään kuukauden. Maailmankiertue on keskeytetty, mutta jatkunee 20. syyskuuta Meksikon ja Etelä-Amerikan keikoilla.


title: Demi Lovato

text: Kouluaikanaan Lovato joutui vaihtamaan kotikouluun koulukiusaamisen takia.


title: Demi Lovato

text: Lovato on seurustellut Trace Cyrusin, Cody Linleyn ja Joe Jonasin kanssa. Lovato ja Jonas myönsivät seurustelevansa maaliskuussa 2010, mutta toukokuussa Lovato kertoi Twitter-sivullaan, että he eivät ole enää yhdessä. Lovato alkoi seurustella näyttelijä Wilmer Valderraman kanssa tammikuussa 2011. He erosivat vuonna 2016.


title: Demi Lovato

text: Marraskuussa 2010 Lovato kirjautui sisään hoitolaitokseen masennuksen, syömishäiriön ja itsetuhoisen käytöksen takia. Hoidon aikana hänellä diagnosoitiin kaksisuuntainen mielialahäiriö. Hän lopetti tämän takia Etelä-Amerikan kiertueensa Jonas Brothersin kanssa. Huhtikuussa 2011 Lovato puhui julkisesti "Seventeen"-lehden haastattelussa syömishäiriöstään: "On ollut aikoja, jolloin olen todella tuntenut houkutusta olla syömättä. Käsittelen sitä lopun elämääni, sillä kyseessä on ikuinen sairaus. Varmaan koskaan ei tule päivää, jolloin en ajattelisi ruokaa tai vartaloani, mutta minun täytyy elää sen kanssa". Hän kertoi haluavansa kertoa ongelmistaan auttaakseen muita samassa tilanteessa olevia tyttöjä.


title: Demi Lovato

text: Demi Lovato ja Selena Gomez olivat parhaita ystäviä kymmenen vuoden ajan, kunnes heinäkuussa 2014 uutisoitiin heidän väliensä katkenneen. Elokuussa 2015 Gomez vahvisti hänen ja Lovaton olevan taas ystäviä.


title: Demi Lovato

text: Lovato on kertonut avoimesti alkoholi- ja huumeongelmistaan.


title: Demi Lovato

text: Heinäkuussa 2018 Lovato löydettiin kotoaan tajuttomana, syyksi epäiltiin aluksi heroiinin yliannostusta. Myöhemmin selvisi että aine olisin oksikodoni-fentanyyli seos. Marraskuussa 2018 Lovato kirjautui ulos huumevieroituksesta kolmen kuukauden raittiina olon jälkeen.


title: Aouste

text: Aouste on kunta Ardennesin departementissa Champagne-Ardennen hallintoalueella Ranskassa. Kunnassa oli 208 asukasta vuoden 1999 väestönlaskennassa. Aousten pinta-ala on 13 neliökilometriä.


title: Asfeld

text: Asfeld on kunta Ardennesin departementissa Champagne-Ardennen hallintoalueella Ranskassa. Kunnassa oli 976 asukasta vuoden 1999 väestönlaskennassa. Asfeldin pinta-ala on 22 neliökilometriä.


title: Aubigny-les-Pothées

text: Aubigny-les-Pothées on kunta Ardennesin departementissa Champagne-Ardennen hallintoalueella Ranskassa. Kunnassa oli 319 asukasta vuoden 1999 väestönlaskennassa. Aubigny-les-Pothéesin pinta-ala on 10 neliökilometriä.


title: Dominique Gardères

text: Dominique Maximilien Gardères (s. 22. lokakuuta 1856 – kuolinaikaa ei tiedetä) oli ranskalainen esteratsastaja. Hän jakoi kultamitalin korkeushypyssä Pariisin olympialaisissa 1900 Giovanni Giorgio Trissinon kanssa.


title: Jesuiittojen historia

text: Jesuiittojen historia eli jesuiittaveljestön ympärille rakentuva historia ulottuu sen vuonna 1534 tapahtuneesta perustamisesta aina nykypäivään saakka. Katolisen kirkon sääntökuntana jesuiittojen historia liittyy läheisesti myös katolisen kirkon historiaan sekä paaviuden historiaan.


title: Jesuiittojen historia

text: Yksi jesuiittojen sääntökunnan erityispiirteistä on, että sen jäsenet ovat suoraan paavin alaisia. Jesuiittojen historiassa tämä on esimerkiksi aiheuttanut joitain riitatilanteita paikallispiispojen ja jesuiittojen välille. Toisaalta paaville uskollinen jesuiittaveljeskunta oli vastauskonpuhdistuksen aikaan merkittävä voimavara katoliselle kirkolle, ja osittain juuri jesuiittojen voimakkaan lähetystoiminnan seurauksena kirkko säilytti valta-asemansa alueilla, joilla protestantismi uhkasi syrjäyttää perinteisen katolilaisuuden.


title: Jesuiittojen historia

text: Uudella ajalla jesuiitat joutuivat kuitenkin valistusajan ajattelussa kovien syytösten uhriksi. Euroopan maallisissa hoveissa jesuiittaveljeskunta joutui paikoin syvään epäsuosioon. Maallisista valtioista riippuvainen Kirkkovaltio käytännössä pakotettiin lakkauttamaan jesuiittaveljeskunta vuonna 1773. Poliittisen tilanteen helpotettua paavi Pius VII perusti sääntökunnan uudelleen 1800-luvun alussa.


title: Jesuiittojen historia

text: Jesuiittaveljeskunta kehittyi Pariisissa opiskelleiden nuorten miesten ryhmästä, jonka johtajana toimi entinen ritari Inigo López de Loyola, tunnetummalta nimeltään Ignatius Loyola (1491–1556).


title: Jesuiittojen historia

text: Loyola sai kolmenkymmenen ensimmäisen elinvuotensa aikana hyvän ritarikasvatuksen, ja jo kahdenkymmenen vuoden iässä hänestä tuli kuninkaallinen sotilas. Haavoituttuaan vaikeasti Pamplonan taistelussa 1521 hän muutti elämänsä suuntaa. Loyola perehtyi aikansa hengelliseen kirjallisuuteen, mutta koki myös oman maallisen sivistyksensä riittämättömänä. Hän matkusti Pariisiin, jossa hän alkoi opiskella muun muassa teologiaa ja filosofiaa. Pariisin yliopistossa syntyi opiskelijoiden liike, ja seitsemän perustajajäsentä perustivat seuran "Societas Jesu", () 15. elokuuta vuonna 1534. Perustajajäsenet antoivat lupauksen köyhyydestä, naimattomuudesta ja kuuliaisuudesta ja keskittyivät köyhien, sairaiden ja vangittujen auttamiseen. Seuran jäsenistössä eli voimakkaana myös ajatus Pyhän maan vapauttamisesta muslimien käsistä.


title: Jesuiittojen historia

text: Jesuiittaveljeskunnan perustaminen osui aikakauteen, jolloin kirkko oli joutunut kovien paineiden alle. Martti Luther oli julkaissut 95 teesiään vuonna 1517 katolisen kirkon anekauppaa vastaan. Luther oli joutunut pian väittelyyn muiden teologien kanssa, ja paavi oli uhannut 1520 häntä kirkonkirouksella. Luther oli julistettu pannaan 1521. Kiistat johtivat uskonpuhdistukseen, jonka seurauksena syntyi protestanttinen kirkko. Muutamaa vuotta uskonpuhdistuksen alun jälkeen paavi Hadrianus VI oli esittänyt kirkon "synnintunnustuksen", jossa hän oli luvannut ryhtyä korjaamaan Rooman paavillista hovia ja siten ottanut vastauskonpuhdistuksen ensiaskeleet. Jesuiittaveljeskunnan perustaminen osuikin vastauskonpuhdistuksen kynnykselle, ja Trenton kirkolliskokous ehti alkaa jo Ignatius Loyolan elinaikana.


title: Jesuiittojen historia

text: Vuonna 1540 paavi Paavali III antoi vahvistuksensa ja siunauksensa kuusi vuotta aikaisemmin perustetulle jesuiittajärjestölle. Uskonpuhdistuksen aikakaudella jesuiitat olivat paaville uskollisia, ja he halusivatkin palvella kirkkoa. Jesuiitoilla oli myös oma sotilaallinen organisaatio, jonka johtaja toimi paavin alaisuudessa. Jesuiitat eivät muiden hengellisten seurojen tapaan olleet sidottuja luostareihin tai muihin keskuksiin, mikä mahdollisti jäsenille liikkuvan elämän. Jäsenmäärä kasvoikin huomattavasti vuoden 1556 tuhannesta jäsenestä, ja vuonna 1750 jesuiittoja olikin jo 22 590.


title: Jesuiittojen historia

text: Jesuiittoja alettiin pian järjestön perustamisen jälkeen syyttää siitä, että se noudatti "tarkoitus pyhittää keinot" -tyyppistä toimintamallia, ja että järjestön tavoitteenaan ilmoittama "sielujen pelastumisen auttaminen" sisälsi myös joukon muita päämääriä. Jesuiitat toimivat ympäri Eurooppaa erilaisten katolisten ruhtinaiden hoveissa, mutta harjoittivat myös laajaa käännytystyötä varsinkin Amerikassa ja itäisessä Aasiassa.


title: Jesuiittojen historia

text: Jesuiittaveljeskunnan jäsenilleen asettamat vaatimukset olivat kovat. Sääntökunnan koulutusta on kuvailtu pitkäksi ja vaativaksi. Vaikka jesuiitaksi tuleminen vaatikin ankaraa työtä, kasvoi veljeskunnan jäsenmäärä jo alkuvuosina runsaasti. Veljeskunnan voimavaroina pidettiin sekä vahvaa sotilaallista kuria että sopeutumiskyvykkyyttä.


title: Jesuiittojen historia

text: Jesuiittaveljeskunta oli selvästi erilainen kuin muut pappissääntökunnat, kuten esimerkiksi benediktiinit, fransiskaanit ja dominikaanit. Jesuiitan ei esimerkiksi tarvinnut pukeutua munkinkaapuun, minkä lisäksi he olivat vapaita luostarielämästä. Lisäksi munkkilupausta antaessaan jesuiitta sitoutui olemaan ehdottoman uskollinen paavia kohtaan. Jesuiittaveljeskunta olikin lojaali suoraan paaville, eivätkä siten esimerkiksi paikallispiispat päässeet sekaantumaan veljeskunnan toimintaan. Jesuiittaveljeskunnan ainutlaatuisuus suhteessa muihin katolilaisiin sääntökuntiin mahdollisti sen erikoistumisen juuri tietynlaisiin tehtäviin. Jesuiitoista tulikin uuden ajan alkupuoliskolla merkittävä tekijä koulutus- ja lähetystyön saralla.


title: Jesuiittojen historia

text: Jo alusta asti jesuiittaveljeskunnan ihanteisiin kuului opillinen sivistys. Tämä seikka nousi merkittävään rooliin, kun vuonna 1563 päättynyt Trenton kirkolliskokous päätti tehostaa pappiskoulutusta. Jesuiitat paransivatkin voimakkaalla toiminnallaan alennustilaan joutunutta pappiskoulutuksen tasoa.


title: Jesuiittojen historia

text: Uuden ajan sarastaessa ja kuluessa jesuiitat panostivat ympäri Eurooppaa laajaan koulutustyöhön, jonka seurauksena perustettiin satoja uusia oppilaitoksia. Jesuiittojen koulutusta arvostettiin yleisesti korkeatasoisena ja tehokkaana, minkä lisäksi se oli ilmaista ja avoinna myös protestanteille. 1700-luvulle tultaessa jesuiitat olivat perustaneet ympäri Eurooppaa satoja korkeatasoisia oppilaitoksia. Professori Simo Heinisen mukaan "he olivat kouluttaneet katolisen Euroopan älymystön Voltairea ja muita valistusmiehiä myöten".


title: Jesuiittojen historia

text: Jesuiittaveljeskunnan koulutustyö on jatkunut satoja vuosia ja on nykypäivänäkin voimissaan. Koulutustyön historiasta voidaan poimia useita menneisyyden ja nykyisyyden suurnimiä, jotka ovat saaneet koulutuksensa jesuiitoilta. Näiden oppilaita ovat olleet esimerkiksi Cervantes, Torquato Tasso, Molière, Alfred Hitchcock, Luis Buñuel, Zubin Mehta, James Joyce, Bill Clinton ja Fidel Castro. Näiden tunnettujen kuuluisuuksien lisäksi jesuiittojen kasvatustyö on ollut vielä merkittävämpää useiden uskonnollisten johtajien osalta, sillä jesuiittaveljeskunta on ollut kouluttamassa tulevia paaveja, piispoja ja muita suuria kirkonmiehiä.


title: Jesuiittojen historia

text: Jesuiittojen kasvatus- ja koulutustyö on kiistämättä kasvattanut useita historian suurmiehiä ja taiteellisia lahjakkuuksia, mutta sekin on saanut osansa jesuiittoihin kohdistuneesta arvostelusta. Esimerkiksi Peter Petersenin vuodelta 1944 oleva tutkimus nimeltään "Jesuitenerziehung" suhtautuu negatiivisesti jesuiittojen opetustyöhön. Yksi tutkimuksen ajatus on se, että jesuiittojen koulut olisivat kouluja juuri lahjakkaalle eliitille. Kritiikkiä saivat osakseen myös koulujen sotilaallinen kuri ja oppilaiden välinen kilpailu opetusmenetelmänä, minkä lisäksi Petersenin mielestä kasvatukseen liittyy "tahdon kidutusta". Tutkimuksen lopussa kirjoittaja toteaa jesuiitoista: "Heissä ei ole lämmintä rakkautta, vaan heidän luonteensa on jäänkova."


title: Jesuiittojen historia

text: Yksi jesuiittaveljeskunnan alkuperäisistä tavoitteista oli päästä "valtaamaan" takaisin katolilaisuudelle sen protestantismille menettämät alueet Euroopasta. Euroopassa tapahtuvan työn keinoina oli koulutustyö sekä diplomatian käyttö. Jesuiittojen toiminta Euroopassa oli osaltaan pysäyttämässä protestantismin leviämistä Puolaan, Itävaltaan ja eteläiseen Saksaan.


title: Jesuiittojen historia

text: Jesuiittaveljeskunnan leviäminen suureksi eurooppalaiseksi voimatekijäksi oli alkanut jo sääntökunnan ensivuosina. Neljä vuotta Paavali III:n antaman hyväksynnän jälkeen eli 1544 isä Aroaz, Ignatius Loyolan serkku, matkusti kuuden kumppaninsa kanssa Espanjaan. Vaikka moni jesuiittaveljeskuntaa perustamassa ollut mies olikin juuriltaan espanjalainen, ei järjestö ollut ottanut Espanjaa kokoontumispaikakseen. Siispä isä Aroazin matka Espanjaan aloitti nopean prosessin, joka johti jesuiittojen onnistumiseen. Jesuiitat saivat nopeasti jalansijaa Espanjassa. Tosin nuorelle sääntökunnalle ilmaantui myös vastustajia, ja muun muassa Melchior Cano -niminen espanjalainen teologi asettui veljeskuntaa vastaan.


title: Jesuiittojen historia

text: Joka tapauksessa Espanjasta muodostui jesuiitoille tärkeä alue. Ignatius Loyolan kuollessa maassa oli jo kolmesataa jesuiittaa, ja alle kahdessakymmenessä vuodessa määrä nelinkertaistui. Kun järjestö lopulta lakkautettiin, jäseniä oli Espanjassa 2171. Espanjasta myös suuntautui useita lähetysmatkoja Euroopan ulkopuolelle, muun muassa Etelä-Amerikkaan ja Filippiineille. Jesuiittaoppineet osallistuivat myös maallista hallintoa koskeviin keskusteluihin, ja heistä osa kannatti ajatusta, jonka mukaan kuninkaan valta oli peräisin Jumalalta, mutta tuli kuninkaalle kansan kautta. Tällaisten ajatusten esittäminen hankaloitui syvästi Espanjan siirtyessä 1600-luvulla itsevaltiuteen.


title: Jesuiittojen historia

text: Jo yksi jesuiittaveljeskunnan perustajista, Simão Rodrigues, oli portugalilainen. Espanjan tavoin jesuiitat saivat jalansijaa myös Portugalista, mistä käsin harjoitettiin lähetystyötä Kaukoitään ja eteläiseen Afrikkaan. Samalla Portugalissa jatkui jesuiittojen opillinen tutkimustyö, ja kuuluisia jesuiittatutkijoita olivat muun muassa Pedro da Fonseca ja Luis Molina. Loppujen lopuksi jesuiittojen syvä alamäki 1700-luvulla alkoi kuitenkin juuri Portugalista, missä maan pääministeri hyökkäsi voimakkaasti veljeskuntaa vastaan.


title: Jesuiittojen historia

text:
Jesuiitoilla oli jonkin verran vaikutusta myös protestanttisen uskon omaksuneeseen Ruotsin valtakuntaan. Heidän toimintaansa helpotti Juhana III:n katolilainen vaimo Katariina Jagellonica. Aikanaan paavi jopa toivoi voivansa käännyttää kuninkaan jesuiittojen avulla, mutta lopulta ajatus kaatui kuninkaan alettua asettaa paaville ehtoja. Vaikka neuvottelut paavin ja kuninkaan välillä katkesivatkin, kasvatettiin tuleva kuningas Sigismund katolilaisuuteen. Tämäkään toimi ei loppujen lopuksi tuonut suurempaa hyötyä, sillä kruunu pysyi kuninkaalla suhteellisen lyhyen aikaa.
Konkreettisesti jesuiittojen toiminta Ruotsissa näkyi kuningatar Kristiinan kääntymisenä katolilaisuuteen. Tapauksen suora merkitys jäi vähäiseksi, koska Kristiina luopui kruunustaan. Myöhemmin Kristiina muutti Roomaan, ja hänet on haudattu Vatikaanin Pietarinkirkkoon.


title: Jesuiittojen historia

text: Nykyään Suomessa ei työskentele jesuiittoja, mutta Ruotsissa on kaksi jesuiittayhteisöä. Maassa työskentelee noin 15 jesuiittaa erilaisissa ammateissa filosofian opettajista spirituaalisiin ohjaajiin.


title: Jesuiittojen historia

text: Jesuiitat osoittautuivat perustamisensa jälkeen tehokkaiksi käännyttäjiksi. Järjestö oli paitsi vapaa luostarielämästä, harjoitti se myös akkomodaation perusteita käännytystyössään eli pyrki mukautumaan paikalliseen kulttuuriin. Tällainen mukautuminen ei kuitenkaan saanut yksinomaan ihastunutta vastaanottoa kristikunnassa. Jyrkkää vastustusta ilmeni dominikaanien ja fransiskaanien taholta. Nämä pitivät jesuiittojen toimintaa "pakanuuteen sopeutumisena" ja siten paholaisen palvontana. Edes jesuiittaveljeskunta ei ollut yksimielinen toimintansa oikeutuksesta. Akkommodaation tuomitseva päätös saatiin paavilta vuonna 1704, ja ei-kristilliset riitit saivat lopullisen hylkäyksen 1744. Muutos kirkon kantaan annettiin vasta 1938 akkommodaation hyväksi. Kiisteltyjen menetelmiensä ansiosta jesuiitat harjoittivat vuosisatoja tehokasta käännytystyötä niin Etelä-Amerikassa kuin Aasiassakin.


title: Jesuiittojen historia

text: Vuonna 1549 isä Numbrega seurueineen matkusti Brasiliaan harjoittamaan lähetystyötä paikallisten parissa. Toiminta oli alkuun hidasta, mutta kielten opettelun jälkeen se alkoi nopeutua. Vähitellen jesuiittojen lähetystyö Keski- ja Etelä-Amerikassa lisääntyi, vaikka osa lähetyssaarnaajista kuoli marttyyrina työnsä takia. Lähetystyö kuitenkin tuotti tulosta, ja vuoteen 1630 mennessä mantereella oli jo 70 000 käännynnäistä. Ennen Klemens XIV:n päätöstä lakkauttaa jesuiittaveljeskunta vuonna 1773 pelkästään Brasiliassa toimi jo 445 jesuiittaa.


title: Jesuiittojen historia

text: Puhuttaessa jesuiittojen toiminnasta Etelä-Amerikassa mainitaan yleensä Paraguay, jossa jesuiitoilla on ollut merkittävä vaikutus maan kehitykseen ja historiaan. Vuonna 1609 jesuiitat aloittivat valtion alueella voimakkaan lähetystyön ja perustivat sen itäosaan käytännössä oman valtionsa. Sen tarkoituksena oli suojella intiaaneja espanjalaisten siirtolaisten ja virkamiesten hallinnolta ja riistolta. Jesuiittojen hallitsemilla alueilla elinolosuhteet, aineellinen ja henkinen kulttuuri saivat kehittyä, ja jopa jesuiittoja voimakkaasti arvostellut valistusfilosofi Voltaire myönsi, että jesuiittojen avulla oli saavutettu "sellainen sivilisaation aste kuin niissä oloissa oli mahdollista".


title: Jesuiittojen historia

text: Jesuiittojen hallinnoimaa Paraguayta on kuvattu "kristillis-sosialistiseksi" ja "puolikommunistiseksi". Suurin osa viljelymaasta ja koko karja pidettiin yhteisomistuksessa, vaikka intiaanien sallittiinkin omistaa pieniä maapaloja. Yhteisomistuksen piiriin luettiin myös varastoitu ruoka, jota jaettiin kulloisenkin tarpeen mukaan sillä edellytyksellä, että saaja oli myös tehnyt työtä.


title: Jesuiittojen historia

text: Jesuiitat opiskelivat itsekin intiaanien äidinkieltä. Intiaaneille taas opetettiin espanjaa ja hiukan myös latinaa. Jumalanpalvelukset olivat kansankielellä. Hallinnon osalta kyseessä oli jonkinasteinen demokratia, sillä intiaanit saivat äänestää keskuudestaan "pormestarin" ja muita virkamiehiä. Jesuiitoilla oli kuitenkin valtaa ehdokkaiden valintaan liittyen.


title: Jesuiittojen historia

text: Espanjalaisia kehitys ei miellyttänyt. Jesuiittojen johtamia alueita kadehdittiin muun muassa niiden paremman taloudellisen tilanteen takia. Niinpä lopulta yli 150 vuotta kestäneen suotuisan kauden jälkeen Espanjan kuningas Kaarle III karkotti jesuiitat koko valtakunnasta. Intiaanien omistuksessa olleet maat ja omaisuus ryöstettiin.


title: Jesuiittojen historia

text: Vaikka Paraguayn "jesuiittavaltio" usein mainitaankin yhtenä jesuiittojen merkittävimmistä toimista Latinalaisessa Amerikassa, oli oikeastaan Meksikossa tapahtuva lähetystyö vielä laajempaa. Paraguayssa jesuiittojen hallintoalueella asui yli 113 000 alkuperäisasukasta, kun taas Meksikossa vastaava määrä oli noin 122 000. Meksikon lähetysalueella, mihin myös Kalifornia luettiin, toimi noin 572 jesuiittaa.


title: Jesuiittojen historia

text: Jesuiittojen toiminta Etelä-Amerikassa noudatti akkommodaation periaatteita, eli veljeskunta pyrki mukautumaan paikalliseen kulttuuriin. Esimerkiksi Jumalaa tarkoittavana käsitteenä käytettiin "tupán" -nimistä ukkoshenkeä. Samoin vaikkapa suitsukekäytännön osalta suitsukkeet korvattiin paikallisella anguaypuulla, minkä lisäksi Jeesus apostoleineen esitettiin maalauksissa intiaaneina – lukuun ottamatta espanjalaiseksi maalattua Juudasta.


title: Jesuiittojen historia

text: Jesuiittaveljeskunnan ensimmäisiä voittoja oli lähetystyön onnistuminen Japanissa, Kiinassa ja Intiassa. Lähetystyön ohella jesuiitat myös keräsivät tietoa Euroopalle kaukaisista maista, ja heidän toimintansa olikin eurooppalaisten ensimmäisiä Aasian kulttuurin ja kielen tutkimuksia.


title: Jesuiittojen historia

text: Vuoteen 1537 mennessä Intian rannikkoseuduilla asuvat paravat kääntyivät kristinuskoon ja saivat samalla Portugalin armeijan suojeluksen. Pyhimykseksi myöhemmin julistettu jesuiittakäännyttäjä ja yksi veljeskunnan perustajajäsenistä, Francisco Xavier sai syvää arvostusta paravien keskuudessa kääntämällä uskon- ja synnintunnustuksen, kymmenen käskyä, Ave Maria-, Salve Regina- ja Isä meidän -rukouksen tamiliksi. Paravien keskuudessa harjoitettu lähetystyö kantoi myös pitkäaikaisempaa hedelmää, sillä nämä pysyivät kristittyinä myös tulevat vuosisadat jesuiittojen lakkauttamisenkin jälkeen. Paravien lisäksi tällainen kristillisyys säilyi Malabarrannikolla elävien Tuomas-kristittyjen parissa.


title: Jesuiittojen historia

text:
Jo ennen 1500-luvun puoliväliä olivat Francisco Xavierin lisäksi useat jesuiitat harjoittaneet laajamittaista käännytystyötä Kaukoidässä. Lähetystoiminta levisi myös Japaniin. Heidän saapumisensa osui aikakauteen, jolloin lääninherrat, daimiot, etsivät itselleen liittolaisia tehokkaiden muskettien ja kauppasuhteiden toivossa, eivätkä Japanin provinssit olleet enää tiiviisti shōgunin hallinnan alaisina. Jesuiittalähetyssaarnaaja Alessandro Valignano kannatti ja vaati lähetysmenetelmäksi voimakasta sopeutumista paikalliseen kulttuuriin, mikä oli aikaisemminkin tuonut jesuiitoille hyviä tuloksia. Kysymys voimakkaasta sopeutumisesta aiheutti kiistaa lähetyssaarnaajien välille. Lähivuosikymmeninä jesuiittojen ongelmat jatkuivat, sillä shōgunien jälleen ottaessa Japanin haltuunsa valitsivat he valtionideologiaksi kungfutselaisuuden kristinuskon sijasta. Kristinuskoa alettiin vähitellen pitää valtiolle vaarallisena lahkolaisuutena, muun muassa sen vaatiessa muita uskontoja huomattavasti voimakkaampaa uskollisuutta Jumalaa kohtaan. Kiristynyt tilanne näkyi jonkinasteisina kristittyjen vainoina sekä esimerkiksi Shimabaran kapinan muodossa. Kovat jesuiittavainot sen sijaan saattoivat alkaa vasta, kun katolilaisiin nyrpeästi suhtautuivat hollantilaiset ja britit aloittivat kaupan Japaniin 1600-luvun alussa, eikä japanilaisten enää tarvinnut pelätä kaupan katkeamista uskonnollisista syistä. 1614 jesuiittoja alettiin syyttää salaliitosta ja vakoilutoiminnasta Portugalin ja Espanjan hyväksi, ja 1620 alkoivat kristittyjen vainot, jotka pakottivat jesuiitat luopumaan lähetystyöstään.
Jesuiittojen työn lopputulokset vaihtelevat arvioista riippuen. Esimerkiksi "Catholic Encyclopedia" vuodelta 1913 sanoo, että vuonna 1582 pelkästään Japanin kristittyjen määrä olisi ollut jo 200 000 ihmistä, maahan olisi perustettu 250 kirkkoa ja siellä toimisi 59 lähetyssaarnaajaa. Sen sijaan vuonna 1582 jesuiitta Alessandro Valignano raportoi Japanissa olevien kristittyjen määräksi noin 150 000 kristittyä ja kirkkoja olevan 200. "Catholic Encyclopedian" mukaan kristittyjen määrä olisi jesuiittojen lähetysten aikana ollut korkeimmillaan ollut noin 1,8 miljoonaa, kun taas luotettavammat lähteet puhuvat noin puolesta miljoonasta kristitystä.
1200-luvulla alkoi katolinen lähetystyö Kiinassa. Se keskeytyi jo samalla vuosisadalla, mutta alkoi jesuiittojen johtamana uudelleen noin vuonna 1580. Tällöin organisoidusta lähetystyöstä vastasivat pääasiassa portugalilaiset jesuiitat. "Catholic Encyclopedian" tietojen mukaan ensimmäiset maassa toimineet jesuiitat perustivat muun muassa neljä kollegiota ja yhden seminaarin. Mukautumalla kiinalaisten katsantokantaan jesuiitat saivat jalansijaa Kiinassa: jesuiittojen Kiinan-lähetyksen aloittanut italialainen Matteo Ricci meni toimissaan niin pitkälle, että alkoi elää kiinalaisen elämäntyylin mukaisesti, pukeutui kiinalaisittain ja kasvatti itselleen tavan mukaan pitkät kynnet. Hän pyrki myös löytämään yhtäläisyyksiä kiinalaisesta filosofiasta ja kristinuskosta. Tämän työn seurauksena hän esitti kristilliset tulkinnat kungfutsetselaisuuden käsitteille "tie" ("taivas") ja "chang-ti" ("ylhäinen herra" taikka "herra ylhäällä"). Riccin työn tulokset eivät kuitenkaan olleet täysin aukottomia ja kiinalaiseen filosofiaan istuvia: esimerkiksi "chang-ti"'n rinnastaminen persoonalliseen jumaluuteen ei istunut kiinalaiseen ajatteluun, joka näki käsitteen persoonattomana voimana ja "kosmisena alkusyynä". Myöhempinä vuosina kiihtyneet kiistat riiteistä kärjistivät jesuiittojen asemaa Kiinassa, ja kulttuuriin mukautumisen heikettyä jesuiitat saivat käytännössä karkotustuomion 1723.


title: Jesuiittojen historia

text: 1700-luvulla nousussa ollut uusi valistusajattelu ja siitä virinnyt valistusaika horjutti kirkon aikanaan erittäin tiivistä valta-asemaa, joka nyt kyseenalaistettiin. Valistusajattelijat arvostelivat myös sokeaa uskoa valtion ja kirkon arvovaltaan. Luonnontieteet olivat edistyneet edellisillä vuosisadoilla, ja tämä vaikutti todellisuuskäsitykseen. Myös tiedot muista maanosista vaikuttivat käsityksiin yhteiskunnasta ja uskonnosta.


title: Jesuiittojen historia

text: Samalla, kun valistusaika horjutti kirkkoa, oli Kirkkovaltio ajautunut pahoihin vaikeuksiin. Paavista oli tullut heikko voimatekijä, eikä hänen valtionsa pysynyt enää pystyssä ilman Euroopan maallisten valtioiden tukea. Samalla paavinistuin asettui myös omia pappejaan vastaan, sillä se kieltäytyi uudistusmielisten ajatuksista muun muassa pitää messu kansankielellä. Samaan aikaan valistusfilosofit, esimerkiksi jesuiittojen koulua käynyt Voltaire, arvostelivat kirkkoa taantumukselliseksi ja taikauskoiseksi. Valistusfilosofien kiihkeimmät hyökkäykset eivät kuitenkaan olleet tähdätty suoraan paavia vastaan, vaan kovinta kritiikkiä saivat osakseen jesuiitat. Jesuiitat leimattiin "vallanhimoisiksi, fanaattisiksi ja taantumuksellisiksi, moraaliltaan joustaviksi ja tekopyhiksi". Samalla levisi huhuja, joiden mukaan jesuiitat olivat rikastuneet laittomin keinoin Etelä-Amerikan hallintoalueillaan.


title: Jesuiittojen historia

text: Jesuiittojen tilanne paheni Portugalin pääministeri Sebastião José de Carvalho e Melon aloittaessa jesuiittainvastaisen toimintansa. Hän kuului valistusmiehiin. Syytteitä jesuiittoja kohtaan esitettiin niin laittomasta kaupankäynnistä kuin myös kuninkaan murhaamiseen tähtäävästä salaliitosta. Lisäksi jesuiittojen väitettiin kiihottaneen kapinaa intiaanien keskuudessa Paraguayssa. Pääministeri e Melon toimiin kuului myös jesuiittojen omaisuuden kansallistaminen sekä näiden karkottaminen Kirkkovaltioon. Jesuiittojen epäonni ei loppunut tähän vuoden 1759 karkotukseen, sillä 1764 Ranska toimi samoin ja 1767 Espanja ja Napoli häätivät puolestaan maansa jesuiitat. Toiminta ei jäänyt karkotuksiin, sillä 1769 neljän Euroopan mahtimaan Rooman-lähettiläät esittivät vaatimuksensa jesuiittaveljeskunnan lakkauttamiseksi. Vielä tällöin paavinistuin asettui jesuiittojen puolelle, ja paavi Klemens XIII:n mukaan hän "mieluummin hakkaisi kätensä irti kuin allekirjoittaisi lakkauttamismääräyksen". Jo vuonna 1766 paavi oli julkaissut bullan "Christianæ reipublicæ salus", joka oli tähdätty valistusta vastaan.


title: Jesuiittojen historia

text: Paavi Klemens XIII ei kuitenkaan elänyt enää kauan, vaan menehtyi vielä samana vuonna. Seuraavassa konklaavissa ongelmia aiheutti Bourbon-sukuisten valtioiden uhkaus käyttää "veto exclusionis" -veto-oikeuttaan epämieluisan paavikandidaatin hylkäämiseen. Kolme kuukautta kestäneen kokouksen jälkeen kardinaalikollegio nosti paavinistuimelle fransiskaani Lorenzo Ganganellin, paavilliselta nimeltään Klemens XIV:n. Uusi paavi ei suhtautunut jesuiittoihin yhtä tinkimättömästi kuin edeltäjänsä, vaikkei toisaalta ollut myöskään lupautunut lakkauttamaan sääntökuntaa. Hän yrittikin aluksi antaa Euroopan valtioille myönnytyksillä vähentämällä jesuiittojen oikeuksia. Tämä ei kuitenkaan riittänyt, ja kuten Espanjan Rooman-lähettiläs asian ilmaisi:


title: Jesuiittojen historia

text: Uhkaukset paavinistuinta vastaan lisääntyivät: Kirkkovaltio oli vähällä menettää suhteensa Bourbon-johtoisiin katolilaisiin valtioihin, jolloin kaikki luostarit olisi suljettu, nuntiukset eli paavillisen lähettiläät karkotettu ja Kirkkovaltioon olisi hyökätty. Viimeinen kuolinisku jesuiitoille oli se, kun jesuiittamyönteinen Maria Teresia sanoi, ettei vastustaisi sääntökunnan lopettamista. 16. elokuuta 1773 Klemens XIV julkaisi kirjeen "Dominus ac Redemptor noster", jossa hän jesuiittoihin liittyen "täydellä vallalla, jonka olemme saaneet apostolilta, me hajotamme, tukahdutamme, lopetamme ja hylkäämme mainitun seuran".


title: Jesuiittojen historia

text: Kirjeessä esitettiin perusteiksi veljeskunnan lakkauttamiseksi se, että "kirkon tehtävä on tuoda rauha ihmiskunnalle, ja kaikki, mikä luokkaa rauhaa on uhrattava". Kirjeessä myös sanottiin järjestön "herättäneen alusta asti epäsopua", ja siksi rauhan palauttamisen yksi edellytys olisi veljeskunnan lakkauttaminen. Paavin päätös lakkauttaa jesuiittojen sääntökunta sai osakseen suurta myönteistä kiitosta. Protestanttien tiedetään jopa todenneen, ettei kirkko olisi koskaan jakautunut, mikäli Klemens XIV olisi ollut paavi uskonpuhdistuksen aikaan. Valistusfilosofitkin kiittelivät paavia, joka heidän mielestään pyrki tekemään sovinnon modernin maailman kanssa. Jesuiittojen keskuudessa ratkaisu ei luonnollisesti saanut innostunutta vastaottoa, mutta sääntökunta oli vannonut uskollisuuttaan paaville. Niinpä päätös ei saanut heiltäkään laajaa julkista arvostelua. Jälkiseurauksina jesuiittojen kenraalia Lorenzo Ricciä syytettiin vielä perusteettomasti varkaudesta ja lukittiin kuolemaansa saakka Castel Sant'Angeloon.


title: Jesuiittojen historia

text: Kun jesuiittaveljeskunta lopetettiin, kuihtui myös sen lähetystyö. Myös jesuiittojen oppilaitokset kärsivät, vaikkakin opettajista useat saivat uutta työtä kirkon kouluissa. Vaikka paavi olikin virallisesti lakkauttanut järjestön, oli sillä vielä muutamia tukilinnakkeita Euroopassa. Jesuiittoihin lämpimästi suhtautuneet Fredrik Suuri Preussissa ja Katariina Suuri Venäjällä kielsivät julkaisemasta paavin kirjettä. Preussissa jesuiittojen tarvitsi vain vaihtaa nimensä, kun taas Venäjällä he saivat pitää myös nimensä ja ulkoasunsa.